CULTURA - CANDELA NEAMULUI* 


Identitatea naţională se păstează prin cultură, cultura 
fiind ogorul unde cresc florile unui neam. 

Astăzi, cultura română este supusă efectului globa- 
lizării și, în loc să fie în progres, mai mult asimilează 
curente și idei din exterior. 

Am putea afirma că avem de-a face cu o agresiune 
culturală externă care, nu întotdeauna, este și de calitate 
şi nu promovează idei de o înaltă ţinută morală. 

Se pune însă întrebarea: până unde o cultură poate 
primi și elemente din exteriorul său? 

Dacă nu vom reactiva izvoarele culturii românești, 
riscăm să devenim doar o populaţie care trăieşte într-o 
regiune din sud-estul Europei. 

Marile bătălii nu s-au dat pe câmpurile de luptă, ci în 
conştiinţa unui om şi a unei naţiuni. 

Astăzi, suntem obișnuiți să analizăm mai mult efec- 
tele și acțiunile militare ale unor state împotriva altora, 
neglijând faptul că bătăliile din spaţiul cultural, de multe 
ori, au, pe termen mediu și lung, efecte devastatoare 
asupra unei naţii, efecte mai mari decât ale unei însân- 
gerate bătălii. 

Va domina lumea cine va câştiga marea bătălie cul- 
turală. Ea nu ia prizonieri, ci domină conştiinţe. 


+ IOAN 
al Banatului, 
de profesie român 


Efectele unor asemenea bătălii se pot vedea și azi; 
sunt țări şi popoare care sunt acum un deșert cultural. 

Cultura este mintea unui neam. 

Avem, ca nație, atâta minte câtă cultură avem. 

În spaţiul mental al unui neam se plămădește viitorul 
lui. 

În cultură se ascund marile taine ale unui neam. 

Taina neamului nostru este sfântă deoarece creș- 
tinismul a sfinţit mintea și cultura neamului nostru. 

O parte din taina lumii este tezaurizată în cultura 
noastră românească. 

Avem datoria morală de a păstra acest tezaur pentru 
că face parte din tezaurul universal al omenirii. 

Cultura română este și ea o stea din constelația cul- 
turii universale. 

S-a studiat până azi prea puţin despre influenţa cul- 
turii care s-a plămădit pe pământul nostru, asupra altor 
culturi vecine. 

Aici a fost un izvor de cultură care s-a revărsat ca un 
râu peste spaţiul european. 

Oare, în zadar au încărunţit munții noștri?! 

Înainte de a scrie, strămoșii noştri şi-au zidit munţii 
şi i-au zidit pentru veșnicie. 

Memoria munţilor păstrează o parte din taina popo- 
rului nostru român. 

Dimensiunea culturii române are o amplitudine cos- 
mică şi aceasta a dovedit-o însuși ţăranul român. 

EI şi-a construit casă cu pridvor, de unde, niciodată, 
nu s-a exclus din universul astral, nu s-a exclus din comu- 
niunea Luceafărului sau a Carului Mare. 

Țăranul român şi-a construit pe bolta cerului un car 
din stele. 

EI a fost permanent în dialog cu Lumina din univers. 

El întreba stelele când să pună plugul în brazdă și 
când să arunce viaţa sub brazdă. 

Prin braţul ţăranului român, Dumnezeu Și-a continuat 
actul de creaţie și a revărsat pe mai departe darul vieţii. 

Din pridvorul casei sale, românul n-a dialogat doar 
cu astrele, ci și cu Cel Care le-a semănat pe albastrul ogor 
al cerului. 

Dumnezeu seamănă stele în cer, iar pe pământ l-a 
lăsat pe om, în locul Lui, să semene bobul de grâu. 

Eminescu merge pe urmele înaintașilor săi și continuă 
acest dialog cu astrele din albastrul infinit al cerului. 

Pentru el, Luceafărul este blând, este personajul astral 
cu care poartă un dialog ca între doi vecini și astfel îl 
integrează pe român în universalitate. 

Cultura română nu este un adaos la cultura univer- 
sală, ci este parte integrantă, păstrând în ea marile ade- 
văruri: de unde am venit și spre ce spaţii siderale ne 
îndreptăm. 

Azi ne întrebăm: Încotro, cultură? Vrei să te stingi?! 

Suntem noi, cei de azi, groparii luminii neamului nos- 
tru?! 

Să nu fie! 

Cultura s-a plămădit pe altarul vieţii. Cei ce iubesc 
cultura, iubesc viața. 

Românul se întrista când plângeau stelele, el le 
cheama la nunta sa. La nunta românului luau parte și 
stelele:„Că la nunta mea a căzut o stea”. 

lată în ce comuniune cosmică trăia românul odini- 
oară! 

Nunta românului era o nuntă cu stele. 

Casa românului era împodobită cu stele, cununa 
casei românului era împletită din stele și tot ele îi arătau 
cărarea spre Creator. 

Cărarea către Adevăr este presărată cu stele. 

Până mai ieri, veneau stelele la noi, iar azi, dorim să 
ajungem la ele și constatăm că nu-i cu putinţă, pentru 
că s-au înstrăinat de noi. 

O cultură fără luceferi se afundă în adânc și așa se 
trage cortina ultimului act din ființa unui neam. 

Toţi cei ce astăzi suntem chemaţi la lucrarea minţii 
neamului, avem sacra datorie de a face tot ce ne stă în 
putinţă ca o picătură din sudoarea minţii noastre s-o 
punem în candela culturii, ca aceasta să rămână întru 
dăinuirea neamului nostru românesc. 


* Cuvântare rostită la Academia Română filiala 
Timișoara, în ziua de 15 ianuarie 2015, de Ziua Culturii 
Naţionale 

CUVÂNTARE LA RECEPȚIA DE ANUL NOU 


Înaltpreasfinţia Voastră Părinte Mitropolit loan, 
Onorată adunare, 


Aflându-ne, azi, 1 ianuarie, ziua Sf. Vasile, în prima zi 
a Noului An, 2015, și la începutul Arhipăstoririi Voastre 
pe aceste meleaguri cu o zbuciumată istorie multimile- 
nară, vă rog să-mi permiteţi să dau glas dorinţei 
credincioşilor din această parte de Țară Românească şi 
să vă transmit: Bine aţi venit în Banat! 

Aţi ajuns, Părinte loan, în Banat, în această provincie 
atât de armonios alcătuită, mărginită de Mureș, Dunăre 
şi coroana vestică a Carpaţilor, cuprinzând cele mai dife- 
rite bogății naturale, câmpii dintre cele mai mănoase, 
dealuri și munţi de un pitoresc aparte, binecuvântată 
de Dumnezeu și înnobilată de locuitorii săi, fiind, Părinte 
Mitropolit, una dintre cele mai de seamă zone econo- 
mice, culturale și spirituale ale României. 

Banatul, din cele mai vechi timpuri, încă înainte de 
ocupația romană și până în epoca modernă şi contem- 
porană, a fost un ţinut de maximă atracţie, migraţie, 
aşezare, statornicire şi armonioasă convieţuire între 
românii ortodocși majoritari și diferitele seminții și etnii, 
cu credinţele lor, rămase în decursul vremii pe aceste 
meleaguri şi care continuă și azi să fie loc de așezare 

pentru mulţi, foarte mulţi locuitori din alte părţi ale 
României, dar și din alte țări. 

Aţi ajuns, Părinte loan, în Banat, prin voia Bunului 
Dumnezeu, răsplătind dorința noastră a credincioșilor 
bănăţeni, care, cu credință, am sperat să primim spre 
așezare în scaunul mitropolitan al Banatului, un demn 
urmaș al celor trei predecesori de veșnică aducere 
aminte: un urmaș al Mitropolitului Sfânt, losif de la 
Partoș, Ocrotitorul Banatului, al Mitropolitului fondator 
al Noii Episcopii și Mitropolii a Banatului și ctitor, dim- 
preună cu Majestatea Sa Regele Mihai, al Sfintei și mag- 
nificei Catedrale a Timişoarei - IPS Vasile Lăzărescu și al 
Înaltului nostru, Mitropolitul învăţat Nicolae, care ne-a 
păstorit cu blândeţe și luciditate, cu delicateţe și 
înteligență, cu înțelegere duhovnicească și aleasă 
învățătură în Credinţa Lui Hristos, mai bine de jumătate 
de veac. 

Am dorit noi, credincioşii bănăţeni, ca Întâistătătorul 
Bisericii Noastre, asemenea înaintașilor săi, să fie, în pri- 
mul rând, un om profund moral, modest și așezat, deoa- 
rece atât Biserica, cât mai ales societatea românească în 
amsamblul său, au nevoie, acum mai mult ca oricând, 
de curățenie și o accentuată stare de moralitate; în al 
doilea rând, Întâistătătorul nostru am dorit să fie un 

caracter puternic și curat, deoarece, Părinte loan, cuvin- 
tele unui mare filozof român, conform cărora România 
are nevoie mai ales de caractere, sunt mai actuale azi 
decât pe vremea sa și în al treilea rând, am dorit noi, 
credincioşii bănăţeni, ca Întâistătătorul nostru să fie un 
om tenace, inteligent, stăruitor, temeinic și ziditor cu 
cuvântul, cu gândul, făptuitor de lucruri bine făcute şi 
aşezate, întru-un cuvânt, să vină, în scaunul de Mitropo- 
lit al Banatului, un Om al Lui Dumnezeu. 

La Timişoara, Părinte loan, după cum bine se știe, 
aceasta aflându-se, ca de altfel întreaga ţară, la răspântie 
de drumuri și vremuri, se poate ajunge, geografic vor- 
bind, pe mai multe căi, fie pe drumul greu de munte, fie 
pe drumuri mai uşoare, fără urcușuri şi coborâșuri, fără 
povârnișuri și poticneli, cum sunt drumurile care vin lin 
și ușor dinspre nordul sau dinspre sudul Timișului și al 
Torontalului. 

Dumnezeu a lucrat ca Înaltpreasfinţia Voastră, Părinte 
loan, să ajungeţi la Timișoara, după ce mulţi, foarte mulţi, 
poate prea mulţi ani, aţi urcat o lungă Golgotă, deoarece 
numai El, Dumnezeu, știe că, doar cel care a urcat drumul 
greu al Crucii, cunoaşte adevăratul drum al Vieţii şi al 
Credinței. 

Aţi coborât sau, mai bine spus, aţi pogorât, Părinte 
loan, la Timișoara, din înaltul Muntelui Hășmașul Mare, 
de la izvoarele celor doi buni fraţi români,de la izvorul 
Mureşului şi al Oltului, după ce mai bine de două dece- 
nii aţi mâncat mure în bisericiile distruse de hortyști, așa 
cum aţi afirmat de curând într-un interviu la Radio Timi- 
şoara, pe care le-aţi reclădit, după ce aţi zidit multe bise- 
rici noi, dar mai presus de toate, după ce aţi refăcut 
Credinţa în acei oameni, mulţi ani deznădăjduiți şi 
oprimaţi, redându-le demnitatea de a fi români la ei 
acasă,pe pământul lor natal. 

V-am așteptat și v-am primit la noi, Părinte loan, pen- 
tru că și în Timișoara universitară și academică, în Bana- 
tul profund, cel rural, în această întreagă zonă pluriet- 
nică, multiconfesională şi interculurală,despre care se 


spune că a intrat de multă vreme în Europa, sunt încă 
multe și aici de făurit și zidit, în noi şi între noi. 

Să Vă ajute și să ne ajute, Părinte loan, Bunul Dum- 
nezeu, ca timp îndelungat să culegem împreună florile 
și fructele frumoase ale credinţei curate și ale faptelor 
ziditoare. Primii, Înaltpreasfinţia Voastră Părinte Mitro- 
polit loan, dimpreună cu înalții și dragii Dumneavoastră 
oaspeti prezenţi azi aici cu prilejul Anului Nou 2015, al 
Sfântului loan și al începutului de Nou Drum, sincerele 
şi caldele urări de Sărbători fericite și La Mulţi Ani! 


Înaltpreasfinţia Voastră Părinte Mitropolit loan, 


Timișoara academică și universitară dorește, cu acest 
prilej, să vă dăruiască trei cărţi (pentru că noi, profesorii, 
oamenii de știință, cărturarii, academicienii, nu vă putem 
dărui nici leul timișean, nici medalii). 

Este vorba de cartea „Dr. Nicolae Corneanu Mitropo- 
litul Banatului, membru al Academiei Române la 90 de 
ani - Omul și opera” apărută la Editura Academiei 
Române, îngijită de subsemnatul și episcopul nostru 
vicar, Paisie Lugojanul, a doua carte „Vasile Lăzărescu 
- Mitropolitul Banatului”, scrisă de vrednicul preot de 
ţară, Vasile Zamela, din satul Prigor, de pe Valea Alma- 
jului, şi a treia „Viaţa rurală românească pe lungul drum 
între Flămânzi și Uniunea Europeană sau Drama satului 
și a ţăranului român într-un secol de iluzii, dezamăgiri și 
speranţe” care este discursul meu de recepţie la Aca- 
demia Română. 

Cunoscându-vă originea natală într-un sat de lângă 
Beiuş, aplecarea Înaltpreasfinţiei Voastre spre proble- 
mele satului și ale sătenilor, m-am gândit că, într-un 
moment de liniște, lectura acesteia vă va purta cu spiri- 
tul și gândul către marii noștri corifei ai culturii, filosofiei 
și literaturii, care, în discursurile lor de recepţie la înalta 
instituţie, au evocat satul nostru, prin Lucian Blaga (E/o- 
giu satului românesc, 1937) și ţăranul gliei strămoșești, 
prin Liviu Rebreanu (Laudă ţăranului român, 1940). 

RAPORT DE ACTIVITATE ÎN CUPRINSUL 


ARHIEPISCOPIEI TIMIȘOAREI PE ANUL 2014 
(FRAGMENT) 


Arhiepiscopia Timişoarei, cu jurisdicție asupra jude- 
ţului Timiș, are în componenţă 6 protopopiate: Timișoara 
I, Timişoara II, Lugoj, Sânnicolau Mare, Deta și Făget, în 
cuprinsul cărora trăiesc 536.279 credincioși (78% din 
populaţia judeţului), grupaţi în 272 de parohii și 74 filii. 
Numărul lăcașurilor de cult din eparhie este de 338, la 
care se adaugă 22 biserici și capele aflate în unităţile 
bugetare. 

În bisericile eparhiei: parohiale, mănăstirești, în cate- 
drala mitropolitană, paraclisele din spitale, comunitatea 
persoanelor cu deficienţe de auz și de vorbire, instituţi- 
ile de ocrotire a copilului, în armată, azile pentru vârst- 
nici, la penitenciarul din Timișoara, slujesc un număr de 
458 preoţi și diaconi (59 de preoţi sunt pensionari), 
numărul vieţuitorilor din mănăstiri încadraţi pe statele 
de plată fiind de 62 (15 monahi și 47 monahii), neînca- 
draţi sunt 57 vieţuitori. Numărul contribuţiilor clericale 
de la bugetul de stat este de 374 iar al contribuţiilor 
neclericale 513, de la Consiliul Judeţean fiind repartizate, 
în 2014, 5 contribuţii neclericale. 

În prezent sunt vacante următoarele parohii: Gaiu 
Mic, protopopiatul Deta; Ohaba Română, protopopiatul 
Făget; Criciova și Visag, protopopiatul Lugoj; Nerău, pro- 
topopiatul Sânnicolau Mare; Timișoara Aeroport și 
lanova, protopopiatul Timișoara II. 

De la ultima sesiune a Adunării Eparhiale și până la 
sfârşitul anului 2014, au fost hirotoniți 12 licenţiaţi în 
Teologie, 10 preoţi și 2 diaconi care, după efectuarea 
practicii liturgice la catedrala mitropolitană sau la unul 
din așezămintele monahale, au început activitatea pas- 
torală. 

Una din realizările notabile ale secţiei administrativ- 
bisericeşti în anul ce s-a încheiat a fost alcătuirea cata- 
logului moaștelor din Arhiepiscopia Timișoarei, în con- 
formitate cu hotărârea Sfântului Sinod şi înaintarea 
acestuia la Cancelaria Sfântului Sinod, spre a fi inclus în 
catalogul general al sfintelor moaște din Patriarhia 
Română. 

Remarcabilă este, de asemenea, activitatea desfășu- 
rată de asociaţiile creştin-ortodoxe „Oastea Domnului”, 
„Liga tinerilor creştini ortodocşi”, „Asociaţia studenţilor 
creștini-ortodocşi” și „Societatea femeilor creştin-orto- 
doxe din Timişoara”. 

În planul dialogului intercreştin, au continuat întâl- 
nirile dintre monahii și monahiile eparhiei noastre, călu- 
gării franciscani și surorile clarise, la Centrul eparhial şi 
la mănăstirile din eparhie şi din afara ei. În perioada 9-15 
februarie 2014, 12 monahi și monahii aparţinând ordi- 


CANCELARIA EPARHIALĂ 


nului franciscan, închinoviaţi la mai multe mănăstiri din 
Italia, au participat la un program de exerciţii spirituale 
ecumenice împreună cu monahi şi monahii din Mitro- 
polia Banatului, sub coordonarea părintelui exarh 
Simeon Stana. Relaţiile de bună colaborare cu fundaţia 
„Renovabis” a Bisericii Romano-Catolice din Germania 
şi cu„Diaconia”din Neuendettelsau a Bisericii Evanghe- 
lice au continuat și în anul trecut. Astfel, congresul anual 
organizat de,„Renovabis”în localitatea Freising, între 1-5 
septembrie, au participat preoţii lonel Popescu, vicar 
eparhial, Cristian Pavel — consilier asistenţă socială și 
Sorin Ghilezan de la parohia Carani. Tot în cadrul mani- 
festărilor ecumenice se înscrie şi vizita unei delegaţii a 
municipiului Lugoj la Jena, Germania din care au făcut 
parte protopopul loan Cerbu, preotul Cristian Cerbu și 
reprezentanţii celorlalte culte din oraș. 

Activitatea celor 10 mănăstiri și a schitului de la lerş- 
nic a fost supravegheată îndeaproape de Chiriarh și de 
Episcopul-vicar, ajutaţi de părintele exarh Simeon Stana, 
de stareţi și stareţe. De-a lungul anului, Preasfinţia Sa a 
descins de mai multe ori la aşezămintele monahale din 
eparhie, mai ales la sărbătoarea de hram, dar și cu alte 
prilejuri, fără a fi constatate abateri de la Regulamentul 
vieţii monahale. 

La toate se efectuează importante lucrări de con- 
strucţie și la unele de pictură. 

Mănăstirea Timişeni, aflată în proximitatea munici- 
piului Timişoara, a fost înfiinţată în anul 1944, la stăruința 
episcopului de atunci, mai apoi, mitropolitul Banatului, 
Vasile Lăzărescu. Hramul bisericii este „Tăierea Capului 
Sfântului loan Botezătorul”, 29 august. 

Comunitatea monahală de la Timişeni cuprinde 36 
de vieţuitoare, stareţa fiind stavrofora Casiana Simon, 
iar preoţi slujitori: arhim. Simeon Stana, protos. Mihail 
Duma, preotul Nicolae Fiţ și preotul Marius Florescu. 

Mănăstirea „Izvorul Miron”, înfiinţată în anul 1910 
de vrednicul de pomenire patriarh Miron Cristea, pe 
atunci episcop al Caransebeşului, unitate administrativ- 
bisericească de care aparţinea si zona Făgetului, are 
două hramuri: „Izvorul Tămăduirii” și la 20 iulie, sărbă- 
toarea Sfântului Prooroc Ilie. Mănăstirea are o obşte în 
formare, în prezent singurul vieţuitor fiind preacuviosul 
ieromonah Nectarie Arvai. 

Mănăstirea Săraca, aflată în protopopiatul Deta, 
fiinţează din secolul al XIV-lea și, după o istorie tumul- 
toasă, a reînviat în ultimii ani, prin osârdia arhimandri- 
tului ClimentVântu, stareţul sfintei mănăstiri, care, dim- 
preună cu ceilalţi vieţuitori, în număr de cinci, au 

reintegrat-o în concertul spiritual al Bisericii din Ţara 
Banatului. Hramul mănăstirii, moment de înălţare 
duhovnicească pentru vieţuitori și pelerini, se prăznu- 
ieşte pe 6 august, Schimbarea la Faţă a Mântuitorului 
lisus Hristos. 

Mănăstirea Cebza, vatră monahală cunoscută încă 
din sec. al XVIII-lea, s-a dezvoltat în ultimul timp prin 
afirmarea și promovarea unui mod de viaţă monastic ce 
cultivă virtuţi precum rugăciunea continuă și participa- 
rea frecventă la dumnezeiasca Euharistie. Caracterizată 
prin nota dominantă ce vine de la tinereţea vieţuitoare- 
lor, în număr de 20 vieţuitoare și doi clerici. Obștea 
mănăstirii Cebza are ca stareță pe monahia Eufimia Cio- 
clodea, iar ca duhovnic şi liturghisitor pe preacuviosul 
părinte Serafim Grozăvescu. Hramul, cinstit de credin- 
cioșii din împrejurimi printr-o prezenţă numeroasă la 
Sfintele Slujbe, se sărbătorește la 14 septembrie, de 
praznicul Înălţării Cinstitei Cruci. 

Cel mai vechi lăcaș mănăstiresc din cuprinsul Biseri- 
cii noastre este acela de la Morisena. Această vatră călu- 
gărească a revenit la viaţă în anul 2003, mănăstirea fiind 
închinată Sfântului loan Botezătorul, la a cărui prăznuire, 
pe 24 iunie, se cinsteşte și hramul sfântului locaş. In pre- 
zent, obştea numără 13 vieţuitoare, stareţa fiind mona- 
hia Ştefania Fronea, iar preot slujitor ieromonahul Matei 
Hădărig. 

Mănăstirea Fârdea, ctitorită la marginea Lacului 
Surduc, în protopopiatul Făget, și-a început firul lucrării 
duhovnicești în anul 2001. Comunitatea vieţuitoarelor, 
în număr de 14 monahii, este condusă de stareţa Anto- 
nia Sfrijan, preot slujitor fiind ieromonahul Maxim Anton. 

Hramul mănăstirii se prăznuieşte la Adormirea Născă- 
toarei de Dumnezeu, pe 15 august. 

Într-un cadru de același pitoresc precum este și 
mănăstirea Fârdea, în Munţii Padeș, protopopiatul Făget, 
se află și mănăstirea Luncanii de Sus. Aflată sub Aco- 
perământul Maicii Domnului, hramul sfintei mănăstiri, 
vatra călugărească îi are protectori și pe Sfinţii Împărați 
Constantin si Elena, obștea, în număr de 5 vieţuitoare, 
fiind povăţuită de stavrofora Filoteea Nistor, postul de 
duhovnic fiind vacant. 

În anul 1995, la iniţiativa unor credincioși din Lugoj, 
ia fiinţă mănăstirea Petroasa Mare, protopopiatul 
Lugoj, patroni avându-i pe Sfinţii Arhangheli, prăznuiţi 
la 8 noiembrie. Obștea mănăstirii are 6 vieţuitori, 3 călu- 
gări și 3 fraţi, stareţ fiind ieromonahul Ștefan Matesș. 

În satul Dobrești, locul de naștere al Preafercitului 
Părinte Patriarh Daniel, în anul 2003, a luat ființă o 
mănăstire, pusă sub ocrotirea Sfintei Cuvioase Paras- 
chiva, sărbătorită la 14 octombrie, obștea monahală 
având 4 vieţuitori, iar ca stareţ pe ieromonahul Matei 
Buliga. 

Printre ultimele vetre monahale înfiinţate, mai bine 
zis, reînfiinţate, este mănăstirea de la Partoș. În anul 
2008, locul unde s-a mutat la Domnul Sfântul Iosif cel 
Nou, a redevenit mănăstire, după ce vreme îndelungată 
așezământul monahal, atestat încă din sec. al XIV-lea, a 
funcţionat ca parohie. Obștea, pentru început mai puţin 
numeroasă, 2 vieţuitori, se străduiește, sub conducerea 
ieromonahului Varlaam Almăjanu, să dea mai multă viată 
unui loc atât de binecuvântat de Dumnezeu și reprezen- 
tativ pentru Mitropolia Banatului. Hramul mănăstirii se 

prăznuieşte la 14 septembrie, de Înălţarea Cinstitei Cruci 
şi, bineînţeles, la 15 septembrie, ziua de prăznuire a Sfân- 
tului losif. 

În parohia Cladova, satul lerșnic, funcţionează, de la 
data de 11 octombrie 2011, schitul „Sfânta Treime” 
stareță fiind monahia Marina Fecioru, cu misiunea de a 
organiza viaţa monahală și a continua lucrările de edi- 
ficare a noului așezământ călugăresc. 

Una din preocupările majore ale Centrului eparhial 
a fost îndreptată spre pregătirea viitorilor slujitori ai alta- 
rului şi a profesorilor de religie în cele două unităţi de 
învăţământ teologic: Liceul teologic „Carmen Sylva” și 
Facultatea de Teologie. La Liceul teologic studiază 71 de 
elevi, îndrumați de profesori licenţiaţi în Teologie, iar la 
Facultatea de Teologie avem un număr de 125 de stu- 
denţi, la programul de studii masterale fiind înscrişi 56 
de teologi. Religia este predată de 115 profesori titulari, 
48 suplinitori calificaţi și 21 suplinitori preoți. 

Și în anul 2014 s-a derulat proiectul catehetic,Hristos 
împărtășit copiilor” în 201 parohii din eparhia noastră, 
cu participarea a aproximativ 5000 de copii. 

Proiectul „Alege școala”, implementat de fundaţia 
„World Vision România” în colaborare cu Patriarhia 
Română și Ministerul Educaţiei, Cercetării, Tineretului și 
Sportului, a fost lansat la Timișoara în 15 iulie. Prin acest 
proiect au fost organizate 6 centre educaţionale inova- 
tive„ Alege şcoala”la parohiile Timişoara Ronaţ, Timișoara 
Fratelia, Timișoara Viile Fabric, Buziaș |, Jimbolia și Sânan- 
drei, fiind înscrişi 200 de elevi și preșcolari. 

Anul acesta a fost organizat Concursul naţional 
„Sfânta Euharistie, lumina vieţii creștine”, derulat în 45 
de parohii cu participarea a 667 de elevi, parohia câști- 
gătoare a concursului, Sânandrei, protopopiatul Timi- 
şoara |, fiind reprezentanta eparhiei la manifestarea 
organizată de Patriarhia Română, în zilele de 20-21 mai 
2014. 

La iniţiativa Centrului eparhial a continuat concursul 
judeţean de religie „Sfântul losif cel Nou de la Partoş”, în 
două ediţii, organizat în parteneriat cu Inspectoratul 
Școlar Judeţean Timis, la care au participat 555 de elevi 
din ciclul primar, gimnazial și liceal, de la 120 parohii. Tot 
în anul 2014 a fost organizată prima ediţie a concursului 
„Bucuria Învierii Domnului în suflet de copil”, la care au 
participat 568 de copii din 76 de parohii. 

Centrul eparhial a organizat, în premieră, tabăra de 
creaţie „Icoana, suflet de copil”, la mănăstirea Timişeni 
- Şag, pentru 30 de elevi participanţi la faza judeţeană 
a Olimpiadei naţionale de religie. Menţionăm, de ase- 
menea, că în perioada 3-6 septembrie 2014, 47 de tineri 
din parohiile timișorene au participat la Reuniunea pe 
ţară a tinerilor ortodocși, organizată la Baia Mare. 

O preocupare constantă a constituit-o asigurarea 
asistenţei religioase a credincioșilor aflaţi în spitale, a 
vârstnicilor din azile, a ostașilor din armată, poliţie și 


jandarmerie sau a persoanelor aflate în detenţie. Ea este 
asigurată în Timișoara de 16 preoţi confesori salarizaţi 
de Ministerul Sănătăţii, din bugetul Centrului eparhial 
şi al Ministerului Apărării Naţionale. La așezămintele din 
Ciacova și Găvojdia funcţionează câte un preot, salarizat 
din bugetul statului. Prin preoţii din Făget și Sânnicolau 
Mare este asigurată asistenţa religioasă a bolnavilor 
internaţi în spitalele din localităţile respective, iar la Spi- 
talele de neuropsihiatrie din Gătaia și Jebel, unde există 
capele pentru oficierea serviciilor religioase, sunt înca- 
draţi doi preoţi salarizaţi cu contribuţie de la bugetul de 
stat şi din fondurile Centrului eparhial. Asistenţa religi- 
oasă a credincioșilor cu deficienţe de auz și vorbire se 
desfăşoară în capela amenajată în demisolul bisericii 
„Naşterea Maicii Domnului” a parohiei Timișoara Iosefin 
şi este asigurată de un preot care slujeşte în limbajul 
mimico-gestual, ajutat de un cântăreţ, ambii salarizaţi 
cu contribuţie de la bugetul de stat, din fondurile proprii 
ale Centrului eparhial și ale parohiei în cauză. 

Sectorul de asistenţă socială a desfășurat activităţi în 
domeniul protecţiei drepturilor copilului, al persoanelor 
cu dizabilităţi și seropozitive, acordând ajutoare persoa- 
nelor vârstnice fără aparţinători și familiilor cu risc social. 
Asemenea activităţi au fost desfășurate prin Casa de 
copii „Diaconiţa Febe” din Timișoara și casa de copii de 
tip familial „Sfânta Anastasia” din localitatea Topolovăţu 
Mare. Centrul Comunitar HIV din oraș, înfiinţat în anul 
2003, coordonat de un psiholog, are ca beneficiari 41 
de persoane seropozitive și a acordat ajutoare familiilor 
tinerilor infectați. 

Proiectul pentru copiii nevăzători, numit în continu- 
are,„ Grădiniţa Luminiţa”, realizat în parteneriat cu Centrul 
de resurse și asistență educaţională „Speranţa”Timișoara, 
are un program educaţional de care beneficiază trei 
grupe de copii nevăzători cu nevoi multiple, formate din 
20 copii cu dizabilităţi vizuale, având vârsta între 1-10 
ani. 

Centrul eparhial a coordonat în anul 2014 activitatea 
Grădiniţei „Troiţa” care funcţionează în parteneriat cu 
Asociaţia „Pro Logos"și oferă asistenţă educaţională pen- 
tru 73 de copii. De asemenea a continuat procesul didac- 
tic la școala confesională, Sfântul Antim Ivireanul”, ame- 
najată la standarde corespunzătoare, într-o nouă locaţie 
pe str. Liviu Rebreanu nr.35, cu susţinerea financiară a 
parohiilor mari din Timișoara, școală ce funcţionează cu 
cinci clase: una pregătitoare, apoi clasele de |, II, III și V, 
numărul total al elevilor fiind de 94. 

Din anul 2008 funcţionează în localitatea Checea 
Română, protopopiatul Timișoara |, serviciul rezidenţial 
pentru persoane vârstnice „Sfântul lerarh Nicolae”, care 
are 14 beneficiari și este coordonat de Centrul eparhial 
şi preotul paroh. Actualmente, aici se lucrează la un nou 
corp de clădire care va oferi cazare pentru încă 50 de 
vârstnici. 

Arhiepiscopia Timișoarei a încheiat proiectul Reţele 
de Centre educaţionale finanţat de POSDRU (Programul 
operaţional sectorial dezvoltarea resurselor umane) în 
11 octombrie, activitatea celor 5 centre educaţionale în 
Regiunea de Vest, pentru prevenirea și corectarea aban- 
donului școlar în rândul a 125 copii aflaţi în risc de eşec 
şi abandon școlar fiind susţinută încă trei ani din resurse 
proprii și din parteneriate cu unele primării din judeţul 
Timiş. 

Fundaţia „Filantropia” este acreditată ca furnizor de 
servicii sociale, în prezent având trei servicii: Centrul de 
zi pentru integrarea socială, economică și familială a 
persoanelor traficate, Serviciul de îngrijire a vârstnicului 
la domiciliu şi Centrul de informare și consiliere a per- 
soanelor aflate în dificultate. De asemenea, fundaţia 
„Filantropia” împreună cu Centrul eparhial și cu Federa- 
ţia „Filantropia” au contribuit la fundamentarea unei 
întreprinderi sociale cu profil de panificaţie, în cadrul 
proiectului „Strategia de ocupare și calificare prin învă- 
ţare și activităţi pentru libertate”, destinată persoanelor 
eliberate din detenţie, coordonată de asociaţia „Pâinea 
vieţii”. În anul 2014, întreprinderea socială brutăria „Pâi- 
nea vieţii”a desfășurat o activitate intensă de producţie 
şi desfacere a produselor de brutărie și patiserie. 

Programele desfășurate în anul 2014 s-au orientat spre 
categoriile de persoane defavorizate, numărul celor asis- 
tate fiind de 2141. Suma alocată de Centrul eparhial pen- 
tru activităţile filantropice a fost de 2.394.560 lei, la care 
se adaugă 286.981 lei folosiţi de parohii și 1.253.783,52 
lei cheltuiţi de fundaţii și asociaţii religioase pentru diver- 
sele programe desfășurate. Totalul sumelor investite de 
Centrul eparhial împreună cu parohiile și ONG-urile bise- 
ricești în anul 2014 se ridică la 3.953.325,06 lei. 


În ciuda problemelor cauzate de criza economică 
și a inflaţiei existente, printr-o bună chivernisire a 
valorilor bănești, și în acest an au fost executate 
lucrări de investiţii, reparaţii capitale și curente, din 
care amintim: continuarea lucrărilor de construcţie la 
biserica parohiei lonel, protopopiatul Timișoara |; con- 
tinuarea lucrărilor de construire a 30 de biserici noi, 
lucrări de reparaţii la catedrala mitropolitană și la 76 
biserici, lucrările de pictură la 21 biserici, 2 biserici fiind 
târnosite și una binecuvântată ca urmare finalizării lucră- 
rilor de renovare. De asemenea, au fost reparate 48 
case parohiale și anexe bisericești, au fost efectuate 
lucrări de extindere la aşezămintele monahale. O preo- 
cupare aparte a fost arătată bisericilor de lemn monu- 
ment istoric din zona Făgetului. Astfel, 7 biserici au fost 
incluse în Programul Naţional de Restaurare 2013, pen- 
tru acestea fiind eliberate autorizaţiile de construire și 
startându-se șantierele de reabilitare și consolidare. De 
asemenea, au fost întocmite documentaţiile pentru rea- 
bilitarea bisericilor de lemn din Curtea, Crivina de Sus şi 
Povergina. 

La biserica monument istoric de la parohia Curtea a 
fost realizat un eșafodaj de protecţie pe tot conturul 
lăcașului de cult, iar la mănăstirea Cebza a fost consoli- 
dată șarpanta și s-a înlocuit integral învelitoarea din 
şindrilă. 

În ceea ce priveşte bisericile monument istoric care 
sunt din zid, amintim că la biserica „Adormirea Maicii 
Domnului” din Lugoj (clasa A) s-au finalizat lucrările de 
restaurare exterioară. Au fost întocmite documentații 
pentru restaurarea și consolidarea bisericilor monument 
istoric din parohiile Timișoara „Sf. Ilie”, Timișoara Fabric, 
Belin, Chizătău și Comloșu Mare. 

BISERICA ŞI IDEALURILE REVOLUȚIEI 
DIN DECEMBRIE 1989 


În decembrie 2014 se împlinesc 25 de ani de la Revo- 
luţia română începută la Timișoara, care a cuprins, în 
numai câteva zile, toată ţara. Momentele trăite de toată 
suflarea românească în zilele fierbinţi ale lunii Decembrie 
1989 au fost atât de cutremurătoare încât nu vor fi uitate 
niciodată. După aproape jumătate de secol de dictatură 
comunistă-atee, în care a fost decimată elita românească 
- miniștri, ofiţeri, oameni de cultură, profesori, medici, 
ingineri, ţărani cu dragoste faţă de valorile naţionale, 
slujitori ai Bisericii - după aproape cincizeci de ani de 
îngrădire a libertăţii, de cenzură și de promovare a cul- 
tului deșănţat al personalităţii, dominați de frică în faţa 
organelor represive ale statului, de lipsa alimentelor, a 
căldurii, a medicamentelor, a carburanţilor și de impo- 
sibilitatea deplasării în ţările democrate, a renăscut, 
dintr-o dată, speranţa revenirii noastre la o viaţă nouă, 
care să ofere tuturor oamenilor bucuria de a trăi într-o 
societate normală, axată pe respectarea libertăţii și dem- 
nităţii umane, a tradiţiilor, istoriei și credinţei fiecărui 
cetăţean al acestei ţări. 

Idealurile revoluţiei au fost udate, din păcate, cu sân- 
gele a mii de eroi martiri, peste o mie dintre ei plătind 
cu viaţa pentru curajul de a se ridica împotriva dictatu- 
rii comuniste și a unui clan incapabil, incompetent şi 
imoral, menţinut la putere de organele unui stat securist 
opresiv și de o camarilă care acaparase, practic, toate 
structurile societăţii şi toate instituţiile românești!. 

Bucuria de a fi răsturnat de la putere acel regim tota- 
litar, inuman, criminal și antiromânesc, care a călcat în 
picioare, zeci de ani, valorile noastre naţionale și biseri- 
cești, a pus stăpânire, la finalul anului 1989 și la începu- 
tul celui următor, pe toată ţara. 

Biserica noastră ortodoxă, asemenea celorlalte con- 
fesiuni și culte, s-a alăturat, cu sporită nădejde, idealu- 
rilor măreţe ale revoluţiei, nu puţini preoţi implicându- 
se activ în vâltoarea evenimentelor și a demonstrațiilor 
de stradă, împreună cu enoriașii lor?. 

Sfântul Sinod al Bisericii Ortodoxe Române a adresat, 
chiar în zilele fierbinţi ale Revoluţiei, un mesaj de adezi- 
une Consiliului Frontului Salvării Naţionale, în care arăta 
că Biserica noastră „se află alături de popor în aceste 
momente cruciale și își exprimă întregul ei ataşament 
faţă de programul și acţiunile Frontului Salvării Naţionale 


1 A se vedea: Sfârșitul negurilor dictaturii, (editorial) în rev. 
„Altarul Banatului”, Timişoara, nr.XXXIX, iulie-decembrie 1990, 
nr. 4-6, 1989, p.3-7 

2 A se vedea: Preot dr.lonel Popescu, Preoți timişoreni luptători 
în Revoluția din Decembrie 1989, în „Invierea', Timișoara, anul 
XX, nr.23 (483), marţi, 1 decembrie 2009, p.2; dem, Preoţi ară- 


deni luptători în Revoluţia din Decembrie 1989, în, Invierea”, anul 
XX, nr.24 (474), marţi, 15 decembrie 2009, p.2 


Preot dr. IONEL POPESCU 
menite să asigure triumful libertăţii și demnităţii tuturor 
fiilor patriei”. Mesajul preciza că, în timpul dictaturii 
comuniste şi Biserica,a fost supusă unor presiuni și limi- 
tări”, dar a reuşit să păstreze „vie conştiinţa de neam” și 
să promoveze „valorile lui nemuritoare”. „Faţă de trista 
situaţie din trecut - se arăta în continuare -, ne dăm 
seama ce dar dumnezeiesc s-a revărsat asupra 
înţelepciunii și curajului eroicilor fii şi fiice ai poporului 
român, care, cu preţul vieţii, pun temelii trainice adevă- 
ratei dezvoltări libere şi democratice a naţiunii noastre”. 

Biserica exprima, de asemenea, hotărârea de a recon- 
strui,„sanctuarele istorice strămoșești, biserici și mănăstiri, 
victime ale buldozerelor tiranului Ceaușescu”, de a zidi 
„Noi biserici în atâtea și atâtea cartiere” şi de a serba „în 
linişte şi bucurie sfintele noastre sărbători creștineşti ..."3. 

Sfântul Sinod a adresat apoi, un cuvânt pastoral“ 
„către cler, mănăstiri și toţi binecredincioșşii creștini 
români”, îndemnându-i pe fiii și fiicele Bisericii noastre 
la „reînnoire spirituală și reconciliere, adică împăcare”. 
Darul redobândit al libertăţii trebuie folosit,pentru a ne 
lepăda de tot ceea ce a fost fals și rău în cuvintele și 
faptele noastre din anii dictaturii” [...], de a condamna 
„cultul idolatru al personalităţii dictatorului [...], precum 
şi dictatura ateistă și antireligioasă [...] care, prin teroare, 
a ridicat minciuna la rang de adevăr”. 

Părerea de rău a membrilor Sfântului Sinod pentru 
teama de a se opune deschis dictaturii este exprimată 
astfel: Drept aceea, cerem iertare lui Dumnezeu și vouă, 
preaiubiţi fii sufletești, pentru toate declaraţiile noastre 
publice și pentru pastoralele noastre prin care am fost 
obligaţi să vă spunem că ne bucurăm de deplină libertate 
religioasă, în timp ce asupra Bisericii se exercitau multe 
presiuni şi îngrădiri de tot felul”. Dacă există vreo scuză 
faţă de această atitudine, — se arată mai departe -, atunci 
nu poate fi decât aceea de a alege, între un rău mai mic, 
adică vorbirea aceasta forţată, artificială, nesinceră și un 
rău mai mare, adică refuzul statului ateu de a autoriza 
recunoașterea preoţilor, funcţionarea școlilor teologice, 
publicarea de cărţi de cult și de Teologie, restaurarea de 
biserici și mănăstiri, construirea de noi edificii bisericești, 
relaţii ecumenice, internaţionale, publicarea unei vaste 
literaturi, prin care au menţinut conștiința că originile şi 
sufletul culturii românești și al continuității românești 
sunt de natură creştină”. 


3 Mesajul de adeziune al Bisericii Ortodoxe Române la Con- 
siliul Frontului Salvării Naţionale, în rev.„Mitropolia Banatului”, 
Timișoara, anul XXXIX, iulie-decembrie 1989, nr.4-6, p. 8. 

4 Cuvânt pastoral al Sfântului Sinod al Bisericii Ortodoxe 
Române către cler, mănăstiri și toţi binecredincioșii creștini 
români, Ibidem, p. 9-11 

5 Ibidem, p. 10 

Deși acest lucru nu a fost totdeauna vizibil, intenţia 
slujitorilor Bisericii a fost, în anii grei ai dictaturii comu- 
niste și ceaușiste, de a asigura „continuitatea istorică, 
vizibilă” a Bisericii, „de a păstra credinţa strămoșilor şi 
părinţilor noștri, de a vă boteza copiii, de a vă cununa 
tinerii, de a vă înmormânta morţii, de a vă întreţine în 
suflete flacăra credinţei și speranţa într-o eliberare a 
poporului de sub dictatura ceaușistă. Mărturia păstrării 
credinţei — se arată în cuvântul pastoral - s-a văzut în 
strigătul spontan al poporului credincios din timpul 
recentei revoluţii:, Dumnezeu este cu noi!,,Biserica este 
cu noi” și, Binecuvintează, părinte, pe cei ce luptă acum 
pentru libertate!” 

Cuvântul pastoral al Sfântului Sinod subliniază nevoia 
de a folosi darul sfânt al libertăţii pentru a promova 
binele naţiunii, îndeamnă la iertare, reconciliere şi uni- 
tate, la evitarea războiului și a dușmăniei, la promovarea 
educaţiei religioase a tinerilor și a adulţilor, dar şi la relu- 
area operei de caritate creștină în spitale, orfelinate, 
aziluri de bătrâni, închisori și în armată€. 

Ideea și, totodată, nevoia de renaștere spirituală, de 
înviere la o viaţă nouă a poporului român este subliniată 
şi în alte articole publicate în presa bisericească a zilelor 
revoluţiei. Această transformare începe cu „lacrimile 
pocăinţei, pocăință nu numai pentru ceea ce am făcut 
rău fiecare dintre noi în anii dictaturii, ci şi pentru binele 
pe care am fi putut să-l facem și nu l-am făcut, de teamă 
prea multă sau din credinţă prea puţină, din inimă prea 
mică sau din comoditate prea mare!” Pe lângă pocăință, 
6 Ibidem 


pentru a ajunge la renaștere spirituală este nevoie și de 
0 „examinare autocritică eliberatoare, care însemnează 
o negare a ceea cea fost marcat de făţărnicie în cuvintele 
și atitudinile noastre din anii dictaturii [...], de mărturi- 
sirea lui Dumnezeu, negat din teamă sau conformism 
în anii de ateism [...], de mărturisirea durerii ascunse a 
Bisericii, dincolo de cuvintele false, adesea dictate de 
alţii și acceptate cu prea mare ușurință de noi, prin care 
se afirma „deplina libertate” religioasă a ei”. 

Împreună cu toată Biserica noastră, Arhiepiscopia 

Timişoarei și Caransebeşului s-a conectat imediat la aspi- 
rațiile și idealurile revoluţiei începute la Timișoara, înscri- 
indu-se în rândul instituţiilor care au sprijinit financiar 
cunoscutul fond „Libertatea 1989”, destinat ajutorării 
familiilor revoluţionarilor răniţi ori uciși. Astfel, din textul 
unei telegrame redactată și semnată chiar de către 
mitropolitul Nicolae Corneanu și adresată „Studiourilor 
centrale de radio, Televiziunii române libere” și Comite- 
tului judeţean Timis al Frontului Salvării Naţionale, aflăm 
că Centrul eparhial a depus în amintitul fond suma de 
un milion de lei. „Alte sume vor fi depuse în continuare 
de fiecare parohie în parte. Dumnezeu să primească 
jertfa celor căzuţi pe altarul patriei și să încununeze cu 
biruinţă deplină lupta celor care au alungat dictatura și 
au redat ţării libertatea mult dorită”. 
7 Protos. Daniel Ciobotea, Puterea lacrimilor sincere, în rev. 
„Vestitorul Ortodoxiei Românești”, București, anul |, decembrie 
1989, p.4. A se vedea și rev.„ Mitropolia Banatului” nr.4-6/1989, 
p.11-12 


8 Arhiva Arhiepiscopiei Ortodoxe a Timişoarei, dosar A5, doc. 
nr.5062 şi 5063/1989 (în continuare A.A.O.R.T.) 

Pe de altă parte, peste orașul martir Timişoara s-a 
revărsat un val internaţional de simpatie, numeroase 
parohii și episcopii din străinătate - catolice, luterane, 
calvine, neoprotestante etc. -— organizând colecte în ali- 
mente, haine, medicamente și bani, pe care le-au trimis 
în Banat și în toată ţara. Nenumărate au fost, apoi, scri- 
sorile şi mesajele de solidaritate primite din străinătate, 
din rândul cărora fac parte și cele adresate mitropolitu- 
lui Nicolae Corneanu de către Conferinţa pentru Pace, 
Biserica Reformată din Franţa, dar și din partea unor 
familii ori persoane. Pentru edificare, redăm telegrama 
familiei Dorina şi Karli Nowak din Germania, care a și 
trimis, de altfel, câteva transporturi de ajutoare pentru 
mitropolie, parohii, spitale și Seminarul teologic din 
Caransebeş.„Cu puterea rugăciunii - se spune în această 
telegramă — suntem alături de martirii de la Timişoara și 
de familiile lor mulţumind lui Dumnezeu pentru minu- 
nea mântuirii poporului Său. Sărbători fericite, pace pe 
pământ și în România noastră dragă!”*. 

„În această perioadă fundamentală a istoriei Româ- 
niei — scria mitropolitului nostru un preot din Franţa -Vă 
adresez simţămintele mele de pace și prosperitate pen- 
tru poporul din Banat şi Vă asigur de solidaritatea și fră- 
ţietatea mea”". 

Klemens Ernst Meyer, credincios evanghelic din Ham- 
burg, Germania, a obţinut adresa mitropoliei noastre de 
la preotul român din oraș, Miron Dan, și a trimis o scri- 
soare emoţionantă la Centrul eparhial, datată la 23 
decembrie 1989, împreună cu o sumă de bani. Impresi- 
onat de nevoile și greutăţile existente în Timișoara și în 
ţară, el a pus la dispoziţia arhiepiscopiei suma de bani 
donată spre a fi folosită, „după cum se socotește”, pentru 
activităţile sociale.„Vă salut din inimă pe Dumneavoas- 
tră şi eparhia - se arată în scrisoare — din Hamburg/Ger- 
mania, cu speranţa că pacea va reveni curând în ţara 
Dumneavoastră şi tuturor oamenilor le va fi mai bine. 
Vă doresc o sărbătoare a Crăciunului în pace deplină şi 
un bun an 1990! Dumnezeu să ocrotească ţara 
Dumneavoastră!”!!. 

La acestea se adaugă alte sute de mesaje încuraja- 
toare și de solidaritate venite din străinătate și din ţară, 
cum a fost cel al Eparhiei Armene din România, semnat 
de arhiepiscopul Dirayr Mardichian. 

Şeful Bisericii Armene din România arată că„poporul 
român dându-și martiriul său de sânge, pe altarul dezro- 
birii și libertăţii, a dobândit dezideratul suprem al sensu- 
lui existenţei sale prin abolirea pentru totdeauna a dic- 
taturii” În numele Bisericii pe care o conduce, transmite 
„un adânc și pios omagiu pentru toţi cei căzuţi pe câmpul 
de luptă la Timişoara, București și în toate orașele ţării” și 
precizează că toate comunităţile armene din Bulgaria şi 
9 A.A.O.R.T., dos. A5, doc. nr.5035/27 decembrie 1989. 

10 Pr. Philippe Lavroche, Vancresson, Franţa, AAORT, dos. A5, 


doc. nr.5101/29 decembrie 1989. 
11 Ibidem, doc. nr.367/31 ianuarie 1990 (trad. |. Popescu) 


din România își vor aduce imediat contribuţia prin dona- 
ţii materiale, ajutoare medicale ... De asemenea, pentru 
martirii căzuţi în zilele revoluţiei a fost oficiată o slujbă 
de pomenire în Bulgaria, la 24 decembrie 1989, o astfel 
de slujbă urmând a avea loc și în catedrala Bisericii 
armene din București, duminică, 31 decembrie 198912. 

Un mesaj impresionanta primit mitropolitul Nicolae 
din partea parohiei Timişoara Ronaţ: „În amintirea Cră- 
ciunului 1989 când Dumnezeu a primit în braţele Sale 
copiii României, credincioșii Parohiei Ronaţ și întârziaţii 
colindători care n-au putut străbate printre gloanţe, în 
seara ajunului, vă urează acum,La mulţi ani” (mai buni) 
1990”%:. 

Revoluţia din decembrie 1989 s-a aflat și în atenţia 
Adunării Eparhiale a Arhiepiscopiei Timișoarei și Caran- 
sebeșului. Astfel, la deschiderea şedinţei plenare a aces- 
tui for eparhial, ţinută în luna decembrie a anului 1990, 
mitropolitul Banatului arăta că, în anul care se apropie 
de sfârșit, „eparhia noastră s-a străduit să fie la înălţimea 
cerută de noul climat de libertate în care am intrat gra- 
ţie eroilor ce au pecetluit cu sângele lor această libertate, 
eroi de care îndeosebi noi ca fii ai Bisericii nu trebuie să 
uităm niciodată; sigur că în toată perioada ce s-a scurs, 
întreaga Biserică Ortodoxă Română a trebuit să facă faţă 
unor obstacole, dar cu toate acestea a căutat să-și împli- 
nească misiunea” Una din realizările importante obţi- 
nute de Biserică în anul 1990, datorate noului climat de 
libertate „câştigată prin sângele eroilor căzuţi în decem- 
brie trecut”, este reintroducerea religiei în școală, după 
atâţia ani de dictatură comunistă”. 

Revista mitropolitană „Altarul Banatului” consem- 
nează, pentru posteritate, manifestările emoţionante 
organizate la Timişoara întru pomenirea eroilor martiri 
ai Revoluţiei din Decembrie 1989. 

Astfel, sub genericul „Aleasă cinstire martirilor revo- 
luţiei românești”, redacţia informează cititorii că „redeş- 
teptarea la viaţă a întregului popor român”, prin revolu- 
ţia din '89,„rămâne în memoria meleagurilor noastre ca 
cel mai elocvent act de voinţă și demnitate [...]. Ne vom 
reaminti mereu, cu emoție și profundă durere, de mor- 
ţii noștri, de acei eroi-martiri care au înfruntat cu piep- 
turile goale braţul înarmat al tiraniei ucigașe. Lor le sun- 
tem datori mereu cu o privire în urmă, cu un gând pios 
de recunoștință, cu rugăciunile noastre smerite pentru 
odihna sufletului lor candid, ca martiri ai neamului 
românesc”?:. 

Prima „adunare solemnă de comemorare a martirilor 
Revoluţiei” la Timișoara a avut loc în ziua de 12 ianuarie 
1990, în prezenţa a,„zeci de mii de locuitori de toate vâr- 


12 Ibidem, doc. nr.42/29 decembrie 1989 

13 Dosar A5/1990, doc. neînregistrat, poartă rezoluţia „Se va 
mulțumi, t Nicolae” 

14 AAORT, Proces-verbal al Adunării Eparhiale din decembrie 
1990, p.88 

15 „Altarul Banatului”, Timișoara, anul (40), ianuarie-februarie 
1990, nr.1-2, p.113-114 

stele și preocupările, de toate confesiunile și religiile 
existente pe aceste meleaguri, cu lumânări aprinse şi 
sufletele cernite de durere”, care au umplut Piaţa Victoriei, 
de la Operă și până în incinta catedralei mitropolitane. 

Mitropolitul Nicolae, împreună cu mulţi preoţi și dia- 
coni, a oficiat parastasul pentru eroii martiri ai revoluţiei, 
după care, atât el, cât și reprezentanţii autorităţilor de 
stat, ai celorlalte culte și confesiuni, au evocat, între altele, 
jertfa celor pomeniţi, precum și „recunoștinţa noastră, a 
celor de azi, ca şi a generaţiilor viitoare, faţă de cei ce și-au 
jertfit viaţa pentru victoria acestor idealuri sacre”. 

În ziua de 3 februarie 1990 a fost organizat un alt 
moment solemn la Timișoara, la împlinirea a 40 de zile 
de la jertfa eroilor martiri. De data aceasta, slujba de 
pomenire s-a ţinut în Cimitirul Eroilor cu participarea 
corului elevilor Seminarului teologic din Caransebeș, diri- 
jat de preotul profesor Nicolae Belean, directorul școlii. 
Cuvântul comemorativ a fost rostit de mitropolitul Nico- 
lae Corneanu, care a subliniat că „eroii s-au jertfit pentru 
libertatea și demnitatea întregului nostru popor”, și a 
îndemnat la „rugăciunea pentru odihna sufletului celor 
căzuţi și deopotrivă la fapte demne de idealurile lor”. 

Acest moment impresionant a fost urmat de un alt 
parastas oficiat în faţa catedralei mitropolitane de către 
profesorii Seminarului teologic din Caransebeș, „în ace- 
eași atmosferă de pioasă reculegere a tuturor celor pre- 
zenţi”. După slujba de pomenire a fost depusă o coroană 
de flori în locul unde au căzut eroii timişoreni, seceraţi 
de gloanţe, o placă comemorativă având încrustat pe 
ea numele eroului Sorin Leia, împuşcat, la 18 decembrie 
1989, petreptele catedralei. După cuvântul comemora- 
tiv rostit de preotul profesor Sorin Cosma, corul semi- 
narului a susţinut„un mănunchi de imnuri religioase şi 
patriotice, iar elevii Alexandru Bande și Dumitru Popa 
au recitat versuri compuse de către ei, în memoria ero- 
ilor revoluţiei” 

Festivitatea comemorativă a luat sfârșit cu rugăciu- 
nea „Iatăl nostru ...”, rostită în genunchi și în comun de 
întreaga asistenţă îndoliată, aşa cum s-a întâmplat ade- 
sea în zilele revoluţiei!€. 

Raportul general al secţiilor Centrului eparhial pre- 
zentat Adunării Eparhiale în şedinţa din 06 decembrie 
1990 consacră mai mult spaţiu Revoluţiei din Decembrie 
1989. Prima remarcă făcută în acest raport este că 1990 
a reprezentat pentru Biserica Ortodoxă Română și pen- 
tru eparhia noastră „primul an al libertăţii depline de 
manifestare [...], după mai bine de 40 de ani de oprimare 
şi marginalizare din partea unui regim totalitar și ateu”. 
Sunt evidenţiate apoi condiţiile vitrege în care și-a deru- 
lat Biserica misiunea înainte de 1989 şi măsurile luate 
de autorităţile comuniste pentru scoaterea ei din viaţa 
socială. Se precizează totodată, că ierarhii, clericii și slu- 
jitorii Bisericii au căutat şi au reușit în bună parte să 


16 Ibidem, p. 113-114 


menţină aprinsă în sufletele credincioșilor flacăra cre- 
dinţei, să insufle în conștiința enoriașilor apartenenţa la 
Biserica strămoşească, să propovăduiască Evanghelia 
Mântuitorului lisus Hristos”, uneori chiar cu preţul unor 
compromisuri făcute tocmai în acest scop. Scandările 
tinerilor și ale copiilor ieşiţi în stradă la revoluţie „Există 
Dumnezeu!” și „Dumnezeu este cu noi!” sunt o dovadă 
a păstrării credinţei, urmare misiunii Bisericii”. 

Efectele schimbării din decembrie 1989 s-au făcut 
simţite în viaţa Bisericii încă de la începutul anului urmă- 
tor. De pildă, au fost reînnoite toate organismele biseri- 
cești (Adunarea Eparhială, Adunarea Naţională Biseri- 
cească, Consiliul Naţional Bisericesc), s-a reintrodus 
religia în școli, a fost reînfiinţată Asociaţia creştin-orto- 
doxă „Oastea Domnului”, interzisă de regimul comunist- 
ateu și alte asociaţii bisericești (ale tinerilor, studenţilor, 
femeilor creştin-ortodoxe). Pentru împlinirea nevoilor 
pastoral-misionare, au fost reactivate unele episcopii, 
au fost aleși titulari în scaunele episcopale vacante, s-au 
înfiinţat noi posturi de episcopi vicari și arhierei vicari, 
au fost reînfiinţate facultăţile de Teologie din Cluj- 
Napoca și laşi și a fost reluată activitatea social-filantro- 
pică a Bisericii în spitale, orfelinate, cămine de bătrâni, 
penitenciar etc. Spre a putea susţine această misiune, 
în eparhia noastră a fost necesară crearea a trei posturi 
de preot la catedrala mitropolitană, pe care au fost 
numiţi clerici cu experienţă pastorală, a căror activitate 
s-a desfășurat exclusiv în cadrul amintitelor instituţii. 

Sub aspect caritativ-filantropic menţionăm, de ase- 
menea, grija Centrului eparhial pentru răniții din timpul 
revoluţiei, mitropolitul Nicolae și preoţi din Timișoara 
efectuând vizite în spitalele unde erau internaţi, prilej 
cu care le-au oferit daruri de Crăciun, Anul Nou și Bobo- 
teazăt:. 

În anul 1991, la catedrala mitropolitană au continuat 
slujbele de pomenire a eroilor şi martirilor neamului 
căzuţi în revoluţia din decembrie 1989, fiind organizate, 
totodată, concerte religioase dedicate acestui moment 
important al istoriei noastre. La finalul anilor 1990 şi 
1991, Centrul eparhial s-a implicat activ în organizarea 
manifestărilor comemorative ce au avut loc la un an şi 
la doi ani de la revoluţie!?. La toate aceste acte de cinstire 
a eroilor și martirilor revoluţiei a participat și mitropoli- 
tul Nicolae Corneanu. După oficierea slujbelor de pome- 
nire în faţa catedralei mitropolitane, ierarhul timișorean, 
însoţit de preoţi și de diaconi, precum și de numeroși 
revoluționari și credincioși, pleca în procesiune până la 
cimitirul eroilor și la cel al săracilor din Calea Lipovei, 
unde slujbele continuau şi aveau loc depuneri de 
coroane. 


17 A.A.O.R.T., Raportul general de activitate pe anul 1990, în 
volumul special cu lucrările Adunării Eparhiale pe anul 1990, 
p.9 

18 Ibidem, p. 9-14 

19 Raport general al Adunării Eparhiale pe anul 1991, p. 15 

Împlinindu-se cinci ani de la revoluţie, Adunarea 
Eparhială, întrunită în şedinţă de lucru la 4 decembrie 
1994, la care a participat și revoluţionarul Lorin Fortuna, 
a adoptat următoarea declaraţie:, Adunarea Eparhială a 
Arhiepiscopiei ortodoxe române a Timișoarei, întrunită 
astăzi 4 decembrie 1994, pentru a analiza activitatea 
bisericească din eparhie, găsește potrivit şi ca o datorie 
de conștiință să aducă, acum în preajma împlinirii a cinci 
ani de la Revoluţia din Decembrie 1989, prinos de recu- 
noștinţă pentru martirii și eroii care cu piepturile goale 
au înfruntat represiunea comunistă, ca noi astăzi să ne 
putem bucura de libertate şi să ne redobândim demni- 
tatea. În acelaşi timp nu putem uita pe toţi aceia care pe 
parcursul lungilor ani de regim comunist au fost 
încarceraţi, deportaţi, schingiuiţi și ucişi, pe fraţii noștri 
din Basarabia, Bucovina și Ţinutul Herţei înstrăinaţi de 
neamul căruia aparţin deodată cu teritoriile răpite de la 
trupul ţării de către Imperiul sovietic, pe fratele nostru 
Ilie Ilașcu și cei împreună cu el închişi la Tiraspol. 

Revoluţia română a încercat să schimbe situaţia în 
care a ajuns ţara şi poporul român și de aceea Biserica i 
s-a alăturat susținându-i idealurile și menţinându-se pe 
direcţiile marcate de acest crucial eveniment. Astfel a 
fost posibil ca Biserica să-și poată redobândi autonomia 
față de puterea lumească, lucru ce trebuie apărat și sus- 
ţinut în continuare de toţi slujitorii și credincioșii ei, mai 
ales că și acum există tendinţa de a o folosi în alte scopuri 
decât cele care îi sunt proprii. 

Totodată constatăm cu regret că deși este socotită 
una din instituţiile fundamentale ale societăţii, Bisericii 
încă nui s-a redat locul cuvenit, nu este reprezentată în 
forurile legislative, nu i-au fost retrocedate bunurile luate 
în mod abuziv etc. 

De asemenea, exprimăm profunda îngrijorare faţă 
de neajunsurile în care se zbate majoritatea populaţiei 
ţării, lipsa unei protecţii sociale corespunzătoare, con- 
comitent cu proliferarea corupţiei de la cele mai înalte 
straturi ale societăţii până la cele de mai jos. Criza socială 
și materială prin care trecem, este dublată de cea morală 
încă mai gravă, toate la un loc impunând măsuri hotărâte 
în luarea cărora Bisericii îi revine un rol determinant. 

Aspectele acum arătate și numeroase altele care 
caracterizează societatea noastră actuală, nu le putem 
trece cu vederea și tocmai de aceea socotim că Biserica 
prin reprezentanţii ei, clerici și mireni, are datoria să le 
dea în vileag și să ia poziţie având în vedere consecinţele 
negative ce decurg de aici în plan social și material, nu 
în ultimul rând în plan spiritual”20. 

Declaraţia Adunării Eparhiale sintetizează, cum nu 
se poate mai bine, momentele grele prin care a trecut 
poporul român până în decembrie 1989, adresând un 
emoţionant cuvânt de recunoștință faţă de eroii martiri 


20 Procesul-verbal al Adunării Eparhiale pe anul 1994, semnat 
de mitropolitul Nicolae Corneanu și de secretarul acestei adu- 
nări, protopopul Gheorghe Sutac. 


care și-au jertfit viaţa pentru recuperarea adevăratelor 
valori ale Bisericii şi ale neamului nostru românesc. 

Demnă de subliniat este, de asemenea, poziţia expri- 
mată de forul eparhial cu privire la misiunea Bisericii în 
contextul nou apărut după revoluţie, misiune orientată 
îndeosebi spre cultivarea în societate a spiritualităţii 
creștine autentice și promovarea, cu timp şi fără timp a 
valorilor creştine şi morale pervertite de regimul comu- 
nist-ateu vreme de peste patru decenii. 

La fel de importantă și, totodată, extrem de actuală 
este solicitarea membrilor Adunării Eparhiale ca Biserica 
să nu rămână pasivă faţă de problemele cu care se con- 
fruntă credincioşii şi societatea, în general, ci de a lua 
atitudine atunci când constată că există derapaje de la 
idealurile revoluţiei și pericolul revenirii în viaţa noastră 
a minciunii și a corupţiei, a xenofobiei și a discriminării, 
a nedreptăţii și a intoleranţei etnice sau religioase și mai 
grav, al întoarcerii la tiranie și la dictatură. 

Consecventă acestor principii ale democraţiei, pentru 
care şi-au dat viaţa eroii martiri din Timişoara și din alte 
orașe ale ţării, Biserica bănăţeană a fost mereu alături, 
în ultimii douăzeci și cinci de ani, de idealurile revoluţiei, 
sprijinind în mod constant, atât material cât și spiritual, 
organizaţiile revoluţionarilor şi îndeosebi „Memorialul 
Revoluţiei”, amenajat în orașul nostru martir. 

Astfel, Centrul eparhial a participat la înfiinţarea cape- 
lei ctitorite întru cinstirea și pomenirea eroilor martiri, 
sub patronajul Sfântului lerarh Iosif cel Nou de la Partoș 
şi al Sfântului Gerard, ocrotitorul catolicilor din Banat. 
Ansamblul pictural din vechea capelă (str. M. Ungureanu 
nr.8) a fost realizat cu suportul financiar al eparhiei noas- 
tre, iar pentru cel din capela actuală au fost alocate de 
asemenea fonduri bănești?!. 

Acum când se împlinesc douăzeci și cinci de ani de 
la revoluţia română și comemorăm pe toţi eroii, martirii 
şi ostașii români care și-au jertfit viaţa pe altarul redo- 
bândirii demnităţii și al libertăţii, al recuperării valorilor 
naţionale, morale și bisericeşti, îndreptăm un gând pios 
de recunoștință spre aceşti confraţi ai noștri, aşa cum 
nota mitropolitul Nicolae Corneanu în cartea de aur a 
Memorialului, la 7 august 2000:„,Dumnezeu să-i pome- 
nească pe cei care au făcut sacrificiul suprem în Decem- 
brie 1989"22, completat și de episcopul Daniil Stoenescu 
al românilor din Serbia:„Se cântă precum Crinii Mărturiei 
(cf. podobiei Psalmului 80) — durerea, jalea și plânsul 
neamului românesc pentru eroii martiri ai Revoluţiei 
Române, începută la Timișoara, pentru a căror odihnă 
ne rugăm Domnului Dumnezeului nostru și a căror 
memorie binecuvântată se păstrează pentru generaţiile 
viitoare în acest, Memorial!” (2 decembrie 2002). 


21 O revoluţie, un memorial. Dialoguri, Asociaţia Memorialul 
Revoluţiei 16-22 decembrie 1989, Timișoara 2010, p.85 

22 Ibidem, p. 171 

23 Ibidem, p. 184 

lanuarie 2015 


„„. SPRE LOCUL DE RUGĂCIUNE 
(FAPTELE APOSTOLILOR 16, 16-24) 


- continuare — 
Mulțimea, norodul... lumea 

“Dar odată, pe când ne duceam la rugăciune, ne-a 
întâmpinat o slujnică, care avea duh pitonicesc (duh de 
ghicire) şi care aducea mult câştig stăpânilor ei, ghicind. 
Aceasta, ținându-se după Pavel și după noi, striga, zicând: 
„Aceşti oameni sunt robi ai Dumnezeului celui Preaînalt, 
care vă vestesc vouă calea mântuirii”! Şi aceasta o făcea 
timp de multe zile. lar Pavel mâniindu-se şi întorcându-se, 
azis duhului: În numele lui lisus Hristos îţiporuncesc să ieşi 
din ea. Şi în acel ceas a ieșit. Şi stăpânii ei, văzând că s-a 
dus nădejdea câştigului lor, au pus mâna pe Pavel și pe Sila 
şi i-au târât în piaţă înaintea dregătorilor. Şi ducându-i la 
judecători, au zis: Aceşti oameni, care sunt iudei, tulbură 
cetatea noastră. Şi vestesc obiceiuri care nouă nu ne este 
îngăduit să le primim, nici să le facem, fiindcă suntem 
romani. Şi s-a sculat şi mulţimea împotriva lor. Şi judecăto- 
rii, rupându-le hainele, au poruncit să-i bată cu vergi. Și, 
după ce le-au dat multe lovituri, i-au aruncat în temniţă, 
poruncind temnicerului să-i păzească cu grijă. Acesta, pri- 
mind o asemenea poruncă, i-a băgat în temniţă şi le-a 
strâns picioarele în butuci.” 

Pentru că în acest,„conflict”s-a implicat şi mulţimea” 
- a avut şi ea„punctul ei de vedere”- credem că nu este 
lipsit de interes, să actualuizăm şi să vorbim în cele ce 
urmează, tocmai despre „mulţimea”zilelor noastre. Cea 
care este într-o continuă ofensivă împotriva noastră şi 
încearcă mereu să pună stăpânire pe noi, pe fiinţa 
noastră. 

Şi spunem de la început, că vedem în această 
„mulţime”, lumea în care ne-a fost dat să ne trăim viaţa, 
lumea care ne înconjoară, cu bune şi cu rele... Lumea, 
care tinde să ne constrângă şi să ne controleze viaţa... 
Cine nu cunoaşte întrebarea:„Dar, ce zice lumea?” Ne-am 


MIRCEA-PETRU PASCU 


pus, şi ni s-a pus, de multe ori această întrebare, existând 
parcă, în fiinţa noastră tendinţa de a ne raporta lumii, 
s-au chiar de a avea lumea ca model. 

Tot de la început, trebuie să spunem, că în cele ce 
urmează nu vom vorbi „de bine”, această lume în care 
trăim... Ne asumăm un marerisc, acela de a fi catalogaţi: 
anti-democratici!... Deşi nu suntem, ba chiar din contră, 
credem că democraţia atunci când e bine înţeleasă și 
bine aplicată, oferă societăţii umane un cadru optim de 
viaţă (sau de trai)! 

În contextul vorbirii noastre, unele din principiile 
democraţiei nu sunt general valabile... De exemplu, 
„Dreptatea este a majorităţii” Fals! În destule situaţii 
majoritatea greşeşte, greşeşte rău de tot. Sau,,Toţi sun- 
tem egali”. Fals! Nu suntem egali! Aici Pitagora - unul 
din înţelepţi antichității — are două maxime foarte potri- 
vite. Prima: „Nu năzuli la himera unei democraţii pure; 
egalitatea perfectă există numai la morţi” fără comen- 
tarii. Şi a doua, - mai tăioasă, dar dureros de neştiută: 
„Toţi suntem egali! Să nu credeţi însă că neghiobul este 
egalul înţeleptului”- neghiobul a înţeles din democraţie 
că e egalul înțeleptului! Hm... 

Şi mai am pregătite trei,ziceri geniale” de-ale lui Pitag- 
ora. Cu a doua şi a treia voi încheia, pe prima o spun acum, 
că nu mă potabţine, iat-o:„Dă legi poporului taur şi boabe 
poporului bou!”... Ştiţi la ce mă gândesc, nu?... Evident, 
la„boabele”ce au fost,„servite”românilor 25 de ani, în timp 
ce ţara era furată cu neruşinare... Industrie, agricultură, 
sănătate, apărare, învăţământ, resurse naturale... există 
vreun domeniu în care să nu se fi furat, din greu? Eu unul, 
nu cred... Chiar aş fi de acord cu domnul John Davison 
Rockefeller, care a spus binecunoscutele cuvinte:“Vă dau 
socoteală de fiecare bănuţ al meu, dar nu mă întrebaţi de 
primul milion de dolari”- asta ofi valabil pentru americani. 

Dar pentru români... hai să zicem că primul million de 
dolari nu ne interesează, treaba lor cum l-au făcut, dar 
oare următoarele milioane şi zeci de milioane şi sute de 
milioane, cum l-or fi făcut în numai câţiva ani?... Păi aşa, 
poporul mânca boabe... că de legi nu era vrednic! Ca să 
concluzionăm zicerea lui Pitagora:„Dacă eşti bou, deage- 
aba ai legi că nu ai demnitatea (sau bărbăţia) pentru a le 
aplica. Ca să le aplici, trebuie să fi taur!”.... Doamne ajută 
poporul nostru nu numai să aibă legi bune, ci legile aces- 
tea să fie respectate:"De la Preşedinte la opincă” (proverb 
adaptat). Sigur că cele spuse mai sus, despre lumea în 
care trăim, se încadrează în categoria celor văzute, sau 
simţite de om, dar cauza lor este mult mai profundă. 
Vedem nişte oameni răi, dar adevarul e că nu ei sunt 
cauza răului, ei sunt de fapt nişte unelte - mai potrivit, 
nişte marionete - a răului. 

Vorbim despre lumea în care trăim! 

Am avut curiozitatea să aflu ce spune Biblia despre 
lumea în care trăim. Şi am găsit în total 279 de referinţe 
biblice legate de cuvântul lume. 51 din aceste referinţe 
aparţin Vechiului Testament, iar 228 se găsesc în Noul 
Testamment. Sigur, aceste cifre au caracter statistic, şi 
pot să difere de la o traducere la alta şi depind de con- 
cordanţa biblică folosită. Importante nu sunt aceste cifre, 
ci concluzia ce poate fi trasă parcurgând aceste referinţe 
biblice legate de cuvântul lume. Vechiul Testament 
înţelege prin cuvântul lume, în sens larg, întreaga creaţie 
şi în sens restrâns, omenirea. Vechiul Testament nu 


insistă asupra lumii, şi nu-i atribuie alte conotaţii. Pentru 
Vechiul Testament omenirea se împarte în două: poporul 
ales, poporul evreu - ce se trage din Avraam prin fiul său 
Isaac — şi restul omenirii ce poartă numele generic: nea- 
murile. Neamurile, adică toţi oamenii care nu fac parte 
din poporul evreu. 

Noul Testament, însă, atribuie cuvântului lume sen- 
suri mult mai profunde, doar în cateva versete regăsim 
înţelegerea Vechiului Testament, lume = creaţie şi lume 
= omenire. Evanghelişti sinoptici, Matei, Marcu şi Luca, 
în general surprind lumea, asemena Vechiului Testa- 
ment, creaţie şi omenire. Însă, cu două excepţii, Marcu 
4,19 şi Luca 12,30, unde sunt reproduse cuvintele Dom- 
nului lisus care ne arată, pentru prima dată în Noul Tes- 
tament, că lumea poate avea conotaţii negative. În tri- 
miterile menţionate mai sus, Domnul lisus vorbeşte 
despre grijile lumii sau a veacului în care trăim - înşelăci- 
unea bogăției şi a poftelor, care, înăbuşă Cuvântul lui 
Dumnezeu, şi îl fac neroditor în viaţa omului. 

Apostolul şi Evanghelistul loan, insistă mult mai mult, 
asupra conotaţiilor cuvântului lume. Aş spune chiar că 
întreaga învăţătură pe care ne-a lăsat-o, presărată în cele 
cinci cărţi cuprinse în Noul Testamant, şi ale căror autor 
este, depinde de înţelegerea corectă a valenţelor pe care 
le are cuvântul lume, în creştinism. Am găsit în Noul Tes- 
tament, numai de la Apostolul şi Evanghelistul loan, 109 
trimiteri la ceea ce înseamnă lume, pentru credinţa 
creştină. 

Şi ca să încheiem cu „statistica”, subliniem faptul că 
fiecare autor de epistole din Noul Testament, se ocupă 
de acest subiect: lume. 

Dacă despre Vechiul Testament spuneam că împarte 
omenirea în evrei si neamuri, Noul Testament are o altă 
abordare, aici oamenii sunt împărţiţi în: oameni lumeşti 
şi Biserica lui Hristos. Cu observaţia, dureroasă, că 
oamenii lumeşti pot să fie chiar apropiaţi de biserici — ca 
şi construcţii — dar să nu facă parte din Biserica lui Hris- 
tos, cea vie. 

lată câteva versete despre lume, din Noul Testament: 

>» Matei 5:14 Voi sunteţi lumina lumii; nu poate să se 
ascundă cetatea din vârful muntelui; 

> Marcu 4:19 dar pătrunzând în ei grijile veacului aces- 
tuia și înșelăciunea bogăției și poftele după celelalte, aces- 
tea înăbușă cuvântul și-l fac neroditor. 

> Luca 12:30 căpetoate acestea păgânii lumii le caută; 
dar Tatăl vostru știe că aveţi nevoie de ele. 

> loan 1:10 În lume era și lumea printr Însul s'a făcut, 
dar lumea nu L-a cunoscut. 

>» loan 3:16 Că întratât a iubit Dumnezeu lumea, încât 
pe Fiul Său Cel Unul-Născut L-a dat, pentru ca tot cel ce 
crede într'Însul să nu piară, ci să aibă viaţă veșnică. 

» loan 3:19 larjudecata, aceasta este: că Lumina a venit 
în lume și oamenii au iubit întunericul mai mult decât 
Lumina, fiindcă faptele lor erau rele... 

>» loan 8:12 După aceea lisus le-a grăit din nou, zicând: 
„Eu suntLumina lumii; cel ce-Mi urmează Mie nu va umbla 
în întuneric, ci va avea lumina Vieţii“ 

>» loan 12:31 Acum este judecata acestei lumi; acum 
stăpânitorul lumii acesteia va fi aruncat afară. 

>» loan 14:17 Duhul Adevărului, pe Care lumea nu-L 
poate primi, pentru că nu-L vede și nici nu-L cunoaște; Îl 
cunoașteţi voi, de vreme ce la voi rămâne și întru voi va i. 

>» loan 14:27 Pace vă las vouă, pacea Mea vo dau; nu 
precum vo dă lumea vo dau Eu. Să nu se tulbure inima 
voastră, nici să se înfricoșeze. 

» loan 15:18 De vă urăște pe voi lumea, să știți că pe 
Mine mai înainte de voi Ma urât. 

> loan 15:19 Dacă aţi fi din lume, lumea ar iubi ce este- 
alei; dar pentru că nu sunteţi din lume, ci Eu v'am ales pe 
voi din lume, de aceea vă urăște lumea. 

>» loan 16:33 Pe acestea vi le-am grăit, pentru ca'ntru 
Mine pace să aveţi. În lume necaz veţi avea; dar îndrăzniţi!: 
Eu am biruit lumea! 

» loan 17:9 Eu pentru aceștia Mă rog; nu pentru lume 
Mă rog, ci pentru cei pe care Mi i-ai dat, că ai Tăi sunt 

>» loan 17:14 Eule-am datcuvântul Tău și lumeai-a urât, 
pentru că ei nu sunt din lume, așa cum nici Eu nu sunt din 
lume. 

» loan 17:15 Nu Te rog să-i iei din lume, ci să-i păzești 
de cel rău. 

>» loan 17:20 Darnu numai pentru ei Mă rog, ci și pentru 
cei ce prin cuvântul lor vor crede în Mine. 


> loan 18:36 lisus a răspuns: Împărăţia Mea nu este din 
lumea aceasta. Dacă împărăţia Mea ar fi din lumea 
aceasta, slujitorii Mei sar fi luptat ca să nu le fiu predat 
ludeilor. Dar, acum, împărăţia Mea nu este de aici“ 

>» 1 Corinteni 1:20 Unde este înțeleptul? unde este căr- 
turarul? unde este întrebătorul acestui veac? Oare na ară- 
tat Dumnezeu drept nebună înţelepciunea lumii acesteia? 

>» 1 Corinteni 1:21 Că de vreme ce prin înţelepciune 
lumea nu L-a cunoscut pe Dumnezeu întru' nţelepciunea 
lui Dumnezeu, atunci, pe cei ce cred a binevoit Dumnezeu 
să-i mântuiască prin nebunia propovăduirii. 

>» 1 Corinteni 2:12 Dar noi nu duhul lumii l-am primit, 
ci Duhul Cel de la Dumnezeu, ca să cunoaștem cele prin 
har dăruite nouă de Dumnezeu. 

» 1 Corinteni 3:1 Șieu, fraţilor, nam putut să vă vorbesc 
ca unor oameni duhovnicești, ci ca unora trupești, ca unor 
prunci întru Hristos. 

> 1Corinteni 3:3 Pentru că tot lumești Sunteţi. În adevăr, 
când între voi Sunt zavistii, certuri și desbinări, nu Sunteţi 
voi lumești și nu trăiţi voi în felul celorlalţi oameni? 

>» 1 Corinteni 3:4 Când unul zice: „Eu Sunt al lui Pavel!” Și 
altul: „Eu Sunt al lui Apolo”: nu Sunteţi voi oameni de lume? 

>» 1Corinteni 3:19 Căci înţelepciunea lumii acesteia este 
o nebunie înaintea lui Dumnezeu. De aceea este scris: „El 
prinde pe cei înţelepţi în viclenia lor.” 

> 1 Corinteni 5:10 Însă n-am înţeles cu curvarii lumii 
acesteia sau cu cei lacomi de bani sau cu cei răpareţi sau 
cu cei ce se închină la idoli, fiindcă atunci ar trebui să ieşiţi 
din lume. 

» 1 Corinteni 7:31 cei ce se folosesc de lumea aceasta, 
ca și cum nu s-ar folosi de ea; căci chipul lumii acesteia 
trece. 

>» 1Corinteni 11:32 Dar când Suntem judecaţi, Suntem 
pedepsiţi de Domnul, ca să nu fim osîndiţi odată cu lumea. 

>» 2 Corinteni 1:12 Lauda noastră este mărturia pe care 
ne-odă cugetul nostru că ne-am purtat în lume, și mai ales 
față de voi, cu o sfinţenie și curăţie de inimă date de Dum- 
nezeu, bizuindu-ne nu pe o înţelepciune lumească, ci pe 
harul lui Dumnezeu. 

» 2 Corinteni 5:16 Așa că, de acum încolo, nu mai 
cunoaștem pe nimeni în felul lumii; și chiar dacă am cunos- 
cut pe Hristos în felul lumii, totuși acum nu-L mai cunoaș- 
tem în felul acesta. 

>» 2 Corinteni 7:10 În adevăr, când întristarea este după 
voia lui Dumnezeu, aduce o pocăință care duce la mântu- 
ire, și de care cineva nu se căiește niciodată; pe când întris- 
tarea lumii aduce moartea. 

> Galateni 6:14 În ce mă privește, departe de mine gân- 
dul să mă laud cu altceva decât cu crucea Domnului nos- 
tru lisus Hristos, prin care lumea este răstignită față de 
mine, și eu faţă de lume! 

» Efeseni 2:2 în caretrăiaţi odinioară, după mersul lumii 
acesteia, după domnul puterii văzduhului, a duhului care 
lucrează acum în fiii neascultării. 

» Filipeni 2:15 casă fiţi fără prihană și curaţi, copii ai lui 
Dumnezeu, fără vină, în mijlocul unui neam ticălos și stri- 
cat, în care străluciți ca niște lumini în lume, 

» Coloseni 2:8 Luaţi seama ca nimeni să nu vă fure cu 
filosofia și cu o amăgire deșartă, după datina oamenilor, 
după învăţăturile începătoare ale lumii, și nu după Hristos. 

» 1 Timotei 4:7 Fereşte-te de basmele lumești și băbești. 
Caută să fii evlavios. 

>» 1 Timotei 6:20 Timotee, păzește ce i s-a încredinţat; 
ferește-te de flecăriile lumești și de împotrivirile științei, pe 
nedrept numite astfel, 

» 2 Timotei 2:16 Fereşte-te de vorbăriile goale și lumești; 
căci cei ce le ţin, vor înainta tot mai mult în necinstirea lui 
Dumnezeu. 

>» 2 Timotei 4:10 Căci Dima, din dragoste pentru lumea 
de acum m-a părăsit, și a plecat la Tesalonic. Crescens s-a 
dus în Galatia, Tit în Dalmația. 

» Tit 2:12 și ne învaţă s-o rupem cu păginătatea și cu 
poftele lumești, și să trăim în veacul de acum cu cumpătare, 
dreptate și evlavie, 

» Evrei 12:16 Vegheaţi să nu fie între voi nimeni curvar 
sau lumesc ca Esau, care pentru o mâncare și-a vândut 
dreptul de întâi-născut. 

>» lacov 1:27 Religiunea curată și neîntinată, înaintea 
lui Dumnezeu, Tatăl nostru, este să cercetăm pe orfani și 
pe văduve în necazurile lor, și să ne păzim neîntinaţi de 
lume. 

>» lacov 4:4 Suflete prea curvare! Nu știți că prietenia 
lumii este vrăjmășie cu Dumnezeu? Așa că cine vrea să fie 
prieten cu lumea se face vrăjmaș cu Dumnezeu. 

» 2 Petru 1:4 prin care El ne-a dat făgăduinţele Lui 
nespus de mari și scumpe, ca prin ele să vă faceți părtași 
firii dumnezeiești, după ce aţi fugit de stricăciunea, care 
este în lume prin pofte. 

>» 2Petru2:5 dacă n-a cruțat El lumea veche, ci a scăpat 
pe Noe, acest propovăduitor al neprihănirii, împreună cu 
alți sapte inși, când a trimis potopul peste o lume de nele- 
giuiți; 

> 2 Petru 2:20 În adevăr, dacă, după ce au scăpat de 
întinăciunile lumii, prin cunoașterea Domnului și mântu- 
itorului nostru lisus Hristos, se încurcă iarăși și sunt biruiţi 
de ele, starea lor de pe urmă se face mai rea decât cea din- 
tâi. 

> 1loan 2:15 Nu iubiţi lumea, nici lucrurile din lume. 
Dacă iubește cineva lumea, dragostea Tatălui nu este în El. 

>» 1loan2:16 Căci tot ce este în lume: pofta firii pămân- 
tești, pofta ochilor și lăudăroșia vieţii, nu este de la Tatăl, 
ci din lume. 

» 1loan2:17 Șilumea și pofta ei trece; dar cine face voia 
lui Dumnezeu, rămâne în veac. 

» 1loan3:1 Vedeţi ce dragoste ne-a arătat Tatăl, să ne 
numim copii ai lui Dumnezeu! $i Suntem. Lumea nu ne 
cunoaște, pentru că nu L-a cunoscut nici pe El. 

> 1loan3:13 Nuvă miraţi, fraţilor, dacă vă urăște lumea. 


>» 1loan 4:4 Voi, copilașilor, Sunteţi din Dumnezeu; și 
i-aţi biruit, pentru că Cel ce este în voi, este mai mare decât 
cel ce este în lume. 

>» 1loan4:5 Ei Sunt din lume; de aceea vorbesc ca din 
lume, și lumea îi ascultă. 

> 1loan 4:9 Dragostea lui Dumnezeu faţă de noi s-a 
arătat prin faptul că Dumnezeu a trimis în lume pe singu- 
rul Său Fiu, ca noi să trăim prin EI. 

> 1loan5:4 pentru că oricine este născut din Dumnezeu, 
biruiește lumea; și ceea ce câștigă biruință asupra lumii, 
este credinţa noastră. 

» 1loan 5:5 Cine este cel ce a biruit lumea, dacă nu cel 
ce crede că lisus este Fiul lui Dumnezeu? 

» 1loan 5:19 Știm că Suntem din Dumnezeu și că toată 
lumea zace în cel rău. 

> Apocalipsa 3:10 Fiindcă ai păzit cuvântul răbdării 
Mele, te voi păzi și Eu de ceasul încercării, care are să 
vină peste lumea întreagă, ca să încerce pe locuitorii 
pământului. 

> Apocalipsa 11:15 Îngerul, alşaptelea a sunat din trâm- 
biţă. Și în cer s-au auzit glasuri puternice, care ziceau: 
„Împărăţia lumii a trecut în mâinile Domnului nostru și ale 
Hristosului Său. Și El va împărăţi în vecii vecilor.” 

>» Apocalipsa 12:9 Și balaurul cel mare, șarpele cel vechi, 
numit Diavolul și Satana, acela care înșeală întreaga lume, 
afostaruncatpe pământ; și împreună cu el au fost aruncați 
și îngerii lui. 

Întrebarea care ar trebui să ne-o punem fiecare este: 
„Sunt valabile aceste versete și pentru noi, cei de astăzi, 
sau sunt perimate? — Întrebare retorică, desigur! Pentru 
că:,„lisus Hristos este Același, ieri și azi şi în veci” Oamenii 
se schimbă, vremurile se schimbă, dar Cuvântul lui Dum- 
nezeu rămâne neschimbat, deși adevărul acesta nu place 
mai ales „creștinilor lumești”. 

“Dar Fiul Omului, când va veni, va găsi El oare credinţă 
pe pământ?" (Luca 18:8) Domnul lisus pune această între- 
bare în contextul unei cuvântări despre rugăciunea stă- 
ruitoare și despre îndelunga răbdare... Dacă privim la 
creștinismul nostru de astăzi putem spune că biserici şi 
catedrale, adică ziduri va găsi! Vor fi chiar megacostrucţii 
pe post de biserici și catedrale, dar creștinii nu vor mai fi 
autentici vor fi creştini lumeşti - ceea ce nu are sens. 

În decursul istoriei ei Biserica a trecut prin multe încer- 
cări şi lupte, a trebuit să facă față la multe ispite... Pe unele 
le-a biruit, de altele a fost biruită. În prigoane Biserica a 
biruit, în ce privește dogma, a biruit, adevărul strălu- 
ceşte... Însă marile înfrângeri pe care le-a suferit Biserica 
- şi mă refer acum la Biserică ca instituţie — au fost și sunt 
în lupta ei cu lumea, cu duhul lumesc. 

În toată istoria ei Biserica a fost ispitită de tot ce 
înseamnă lume... lumea a încercat mereu să cucerească 
Biserica lui Hristos. Lupta cu duhul dezbinării și al sfărmi- 
ţării a pierdut-o de mult. În ispita bogăției şi al luxului 
inutil, a căzut demult. La fel, formalismul riguros dar ste- 

ril, care nu înnoiește, nu transformă viaţa credinciosului, 
a făcut şi face nenumărate victime. 

Practicile păgâne și lumeși au fost şi sunt acceptate în 
Biserică. Credincioșii sunt conduși, chipurile, spre Împă- 
răţia lui Dumnezeu, pe calea cea lată, lumească care duce 
tocmai la pirzare... Fie cum or fi numai să vină la Bise- 
rică!... lar dacă vin, sunt învăţaţi cum să-și lustruiască vasul 
pe dinafară, cum să-și văruiască mai frumos mormântul, 
cum să mai coase un petec nou la o haină veche, cum să 
pună vinul cel nou în burdufuri vechi... O lumănare, o 
pomenire, mai o pomană, mai câte o milostenie, vreo 
donaţie... dar vasul pe dinăuntru rămane murdar, pe 
dinafară mormântul-trupul, e frumos zugrăvit, iar înăun- 
tru sufletul e sufocat de păcate, peticul vechi rupe haina 
nouă și vinul nou sparge burduful vechi... 

“Vai vouă, cărturari și farisei făţarnici!, că voi curăţiți 
partea din afară a paharului și a blidului, dar înlăuntru ele 
sunt pline de răpire și de ne'nfrânare. Fariseu orb!, 
curăţă'ntâi partea dinlăuntru a paharului și a blidului, pen- 
tru ca şi cea din afară să fie curată! Vai vouă, cărturari și 
farisei făţarnici!, că semănaţi cu mormintele văruite, care 
se arată frumoase pe dinafară, dar înlăuntru sunt pline de 
oase de morţi și de toată necurăţia. Aşa și voi, pe dinafară 
vă arătaţi drepţi oamenilor, dar pe dinlăuntru sunteţi plini 
de fățărnicie și fărădelege: (Matei 23, 25-28).,„Nimeni nu 
coase la haină veche petic dintr'un postav nou; altfel, 
peticul nou va trage din haina veche și se va face o ruptură 
mai rea. De asemenea, nimeni nu punevin nou în burdu- 
furi vechi; altfel, vinul nou sparge burdufurile și vinul se 
varsă și burdufurile se strică; ci vinul nou trebuie pus în 
burdufuri noi“ (Marcu 2,21-22). 

Credincioşi care au ales să-şi trăiască viaţa de credinţă, 
în mănăstire, au ales să îmbrace haina monahală, îmi stâr- 
nesc mila! Au intrat în mănăstire ca să se despartă de 
lume... dar lumea nu acceptă această separare. Lumea 
foarte evlavioasă vizitează mănăstirile, numai că uită să 
se îmbrace după decenţa pe care o impune un lăcăș ce 
se vrea sfânt. A apărut însă și soluţia de compromis: niste 
bucăţi de pănză neagră, niște șorţuri puse la intrarea în 
mănăstire, la îndemăna vizitatorilor necorespuzători, 
bune pentru acoperirea goliciuni. Astfel, unii și le pun pe 
capete, alţii și le pun pe umeri, alţii pe picioare — după 
goliciunea fiecăruia... peisajul e de râsu-plânsul... Cum 
intră oamenii aceștia în mănăstire, și cum ies? Răspuns: 
la fel! 

Metoda asta n-ar strica să fie aplicată şi în bisericile 
parohiale. Mai ales la cununii și botezuri, dar și cu alte 
ocazii, când credincioasele vin în biserică, după moda 
acestei lumi, mai mult dezbrăcate decăt îmbrăcate... ori 
ţii ochii închişi, ori admiri pictura de pe tavanul bisericii... 
Totuși unde se duc sufletele astea după moartea trupului, 
răspunde cineva de ele? 

Am impresia că Bisericii de astăzi îi vine mult mai la 
îndemănă să apere „valori naţionale și culturale” decât 


să-L propovăduiască pe Hristos, Singurul care poate să 
măntuiască! De ce oare nu se propovăduiește Evanghelia 
curată, cea care transformă, care înnoiește viaţa celui ce 
o primește. Li se dă credincioșilor iluzia mântuirii şi a ier- 
tării păcatelor și sunt lăsaţi să meargă pe calea lată a pier- 
zării. Ce amestecătură, ce confuzie, ce pierzare! 

La botez li se spune credincioșilor că prin Taina Sfân- 
tului Botez sufletul se naște din nou, din Dumnezeu, din 
apă și din Duh. Şi ascultătorii pleacă fericiţi din biserică 
ştiind că şi ei au fot botezați cândva, deci sunt născuși din 
nou... Adică pleacă cu nădejdi înșelătoare, ei fiind de fapt 
morţi în păcatele lor, de ani de zile... Şi au nevoie de o 
naştere din nou — ca de aer — dar de data asta prin propria 
lor credinţă și întâlnire personală cu Domnul lisus, fără de 
care nu vor intra în împărăţia lui Dumnezeu! 

Ne copleșește lumea pe toţi și sub toate formele, dacă 
la noi în biserică se vorbește foarte rar despre, înnoirea 
vieţii prin credinţa în Domnul lisus, peste gard, la vecinii 
neo-neoprotestanţi atat de mult se vorbește despre naș- 
terea din nou încât s-a bagatelizat. Vorbesc și cântă despre 
ea, dar manifestările celor mai mulţi au rămas tot lumești... 
Deci nici vorbitul întruna despre nașterea din nou nu eo 
solutie. Fără urmărirea calităţii, cantitatea nu mai con- 
tează... 

După părerea mea Biserica lui Hristos — nu cea doar 
cu numele - nu a fost și nu va fi o majoritate, ea rămâne 
mereu minoritară. Lumea reprezintă majoritatea. Priete- 
nia și compromisurile cu lumea fac ca o biserică să fie 
majoritară. În cele sufletești democraţia nu se aplică, 
lumea deși e majoritară, nu are dreptatea de partea ei, 
chiar dacă stă sub turla bisericii! Într-un verset de mai sus 
ni se spune: „Suflete prea curvare! Nu știți că prietenia 
lumii este vrăjmășie cu Dumnezeu? Așa că cine vrea să 
fie prieten cu lumea se face vrăjmaş cu Dumnezeu”. 

Câte n-ar mai fi de spus despre această coabitare (că 
tot ne obișnuiserăm cu termenul) dintre Biserică și lume? 
Multe, dar o obsevaţie mai trebuie făcută: nu ne-am refe- 
rit la Biserică în modul general, ci individual, la fiecare 
credincios în parte, pentru că fiecare dintre noi, avem de 
dus această luptă cu lumescul din noi și din jurul nostru... 

Spuneam că voi încheia cu două cuvinte inţelepte 
lăsate de Pitagora... În luna ianuarie 2015 s-a discutat 
foarte mult, şi încă se mai discută, despre așa numita Lege 
Big Brother..., prin care zicese că vom fi mai în siguranţă, 
mai apăraţi de teroriști, dacă vom fi mai urmăriţi, ascultați 
şi înregistraţi, mai lesne (într-o exprimare brută, că nu mai 
avem timp și spaţiu să intrăm în detalii). lată ce spunea 
Pitagora acum aproximativ 2500 de ani, despre acest 
subiect:,Lucrul cel mai rușinos al unei stăpâniri este pân- 
direa și iscodirea oamenilor Ce știa el atunci de infrastruc- 
tură cibernetică, telefonie mobilă, cartele...? 

Și ultima zicere înţeleaptă, care îmi place cel mai mult: 
„Învață să vezi mai departe decât pot ajunge privirile tale” 

— va urma — 

DIN TÂLCUIREA EVANGHELIILOR DUMINICILOR 
DE PESTE AN 


Ce te mândreşti, omule? 

Ce boală urâtă este mândria și, vai, câţi suferă de 
boala asta! Este doar cea mai răspândită boală sufle- 
tească. 

Ce te mândrești, o, omule, și cu ce te mândrești!? Te 
mândrești cu avuţia ta și cu banii tăi? Dar până mâine 
poţi deveni sărac. Te mândrești cu sănătatea și puterea 
ta? Dar până mâine poţi fi doborât în pat sau chiar în 
mormânt. Te mândrești cu ştiinţa, cu frumuseţea, cu 
rangul ce-l ai? Dar toate acestea nu sunt ale tale și în 
orice clipă le poţi pierde. Tu te mândrești cu pene ce nu 
sunt ale tale. Tu eşti exact în chipul unui corb ce se mân- 
dreşte cu penele unui păun. 

Sau poate te mândrești cu faptele tale și cu viaţa ta 
de creştin? Asta-i o mândrie și mai deșartă. Oricât de 
bun te-ai crede tu, eu îţi voi spune răspicat că ești plin 
de răutate. Nimic nu este sănătos înăuntrul tău. Totul e 
putred, totul e stricat.„Tot capul tău este bolnav și toată 
inima ta suferă de moarte” (Is 1,5). 

Și, cu starea asta grozavă, tu, omule, te mândrești? 
Păi, nu vezi că ești și aici la fel ca în chipul unui corb urât 
ce se mândrește cu penele unui păun? Păi, oricâte pene 
ţi-ai pune, dragul meu, tu tot nu vei putea intra în rândul 
porumbeilor din rai. 

Cu penele trufiei, nici un pas nu vei putea face spre 
mântuire. 

În împărăţia lui Dumnezeu nu vei putea intra până 
nu vei cădea în faţa Lui așa cum ești, strigând şi tu cu 
vameșul din evanghelie: Dumnezeule, milostiv fii mie, 
păcătosului! Dumnezeule, ajută-mi să mă pot face dintr- 
un om vechi un om nou; dintr-un vas spurcat, un vas 
ales; dintr-un corb urât, un porumbel curat! 

Ce te mândrești, omule? Tu ești pământ şi cenușă 
(Isus Sirah 10, 9). Ce te trufești, pământule? Tu n-ai stat 
niciodată în faţa lui Dumnezeu, de aceea te trufești. Te 
rog apleacă-te în faţa lui Dumnezeu! Te rog apleacă-te 
cu adevărat în faţa lui Dumnezeu și îndată vei scăpa de 
acest grozav beteşșug sufletesc. Te rog, apleacă-te cu 
adevărat în faţa lui Dumnezeu și îndată vei simţi și tu 
ceea ce a simţit vameșul din evanghelie și vei striga şi 
tu cu el: Dumnezeule, milostiv fii mie, păcătosului! 

Te rog, apleacă-te la picioarele Crucii! Te rog, intră 
în şcoala cea mare a Golgotei, ca să auzi glasul Lui: 
„Învăţaţi de la Mine, căci sunt blând şi smerit cu inima” 
(Mt 11, 29). 


Căruţa smereniei și a mândriei 
Pentru ca să cunoaşteţi cât de mare este păcatul mân- 
driei, închipuiţi-vă două căruţe care se întrec una pe alta. 


Preot IOSIF TRIFA 


Una din ele e trasă de doi cai: dreptatea și mândria, iar 
cealaltă, de alţii doi: păcatul și smerenia. 

Ce credeţi, care va întrece și va trece înainte? Cea a 
păcatului întrece și biruie pe cea a dreptăţii, nu că doar 
carul păcatului ar fi având o așa mare putere, ci pentru 
că îi ajută smerenia de lângă el. Trăsura dreptăţii rămâne 
bătută în urmă, nu pentru că dreptatea ar fi slabă, ci 
pentru povara şi greutatea mândriei. 

Toată nevoinţa noastră, toate ostenelile, toată truda, 
toate faptele noastre, oricât de bune ar fi ele, dacă le 
punem în căruţa mândriei se răstoarnă şi nimica se alege 
de ele. 


Ce nu poate avea diavolul? 

Sf. Macarie se întorcea odată obosit de la privegherea 
şi rugăciunile lui. Deodată, îi apăru diavolul și îi zise: 

-Tot ce faci tu, Sfinte Macarie, fac și eu. Tu postești, eu 
nu mănânc nimic. Tu veghezi, eu nu dorm deloc. Tu alergi 
după suflete, și eu, tot așa. 

Numai ceva ai tu ceea ce nu potavea eu. 

-Ce anume? întrebă Sfântul Macarie. 

-Smerenia! strigă diavolul şi, ruşinat, dispăru. 


Pustnicul şi ispita trufiei 

Unui pustnic i s-a arătat diavolul într-o noapte în chip 
de înger luminat și i-a zis: 

-Eu sunt Arhanghelul Gavriil și sunt trimis la tine să-ţi 
aduc cuvânt de laudă pentru râvna și privegherile tale. 

Dar pustnicul, simțind ispita, răspunse: 

-„Sfinte Arhanghele', ia seama că ai greşit adresa! 

Vei fi trimis, poate, la un altul, căci eu sunt un biet 
păcătos; eu sunt cel mai păcătos și ticălos om din lume. 

Diavolul scrâșni din dinţi și o rupse la fugă. 


Virtutea smereniei şi păcatul trufiei 

Zis-a Domnul pilda aceasta: „Doi oameni au intrat în 
biserică să se roage - unul fariseu și altul vameș. Fariseul, 
stând, așa se ruga întru sine: «Doamne, mulțumescu-Ţi 
că nu sunt ca ceilalți oameni: jefuitori, nedrepţi, preacur- 
vari sau ca acest vameș. Postesc de două ori pe săptă- 
mână, dau zeciuială din toate câte câștig...» lar vameșul, 
departe stând, nu voia nici ochii la cer să-i ridice, ci își 
bătea pieptul, zicând: «Dumnezeule, milostiv fii mie păcă- 
tosului!» 

Zicvouă că s-a pogorât acesta mai îndreptatla casa lui 
decât acela. Că tot cela ce se înalță smeri-se-va, iar cela ce 
se smerește înălța-se-va.” (Luca 18, 10-14) 

Ce evanghelie minunată și ce învăţătură minunată 
despre smerenie și trufie! Nicăieri în Sf. Scriptură nu se 

arată atât de grăitor virtutea smereniei și păcatul trufiei 
ca aici, în evanghelia aceasta. 

De la vameș să luăm pildă de smerenie și căinţă pen- 
tru păcatele noastre. Vameșul îşi dusese păcatele la bise- 
rică și, așezându-se cu ele rușinat, acolo, înapoi, lângă 
ușă, le stropea cu lacrimile părerii de rău. 

Așa să facem şi noi. 

„Smerenia este temelia vieţii noastre celei creştineşti 
- zice Sf. loan Gură de Aur. Măcar de ai zidi tu cât de mult, 
măcar de ai strânge mii de rugăciuni, de ajunări și de 
fapte bune, de nu le vei pune pe temelia aceasta, întru 
deșert și lesne va cădea zidirea lor, pe nisip fiind așe- 
zată... Nimic nu este în faptele noastre cele bune care 
să nu aibă lipsă de smerenie. De vei aduna rugăciune 
ori milostenie, ori ajun, ori altă bunătate, fără smerenie 
toate îndată cad. Precum mândria este izvorul tuturor 
răutăţilor, așa smerenia, început tuturor faptelor bune” 
Smerenia este temelia vieţii creştinești, iar temelia sme- 
reniei este cunoașterea păcatului și căinţa pentru păcat. 

„Nimic nu-l poate smeri pe om așa tare ca păcatul și 
cunoașterea lui” - zice Sf. loan Gură de Aur. 

Fariseul tocmai această temelie n-o avea. În biserică, 
în faţa lui Dumnezeu, el nu zicea:„Doamne, iartă-mă că 
n-am putut face tot ceea ce ar fi trebuit să fac!” Nu zicea 
nici măcar așa:,„Doamne, mulţumescu-Ţi că m-ai ajutat 
să fac asta și asta!” Ba, încă mai mult decât atât, el se 
lăuda pe sine însuși și-l hulea pe aproapele. 

Nu așa făcea vameșul. Acolo, după ușa bisericii, el 
stătea cu sufletul smerit în faţa lui Dumnezeu și, din 
adâncul sufletului său, se ruga așa: „Dumnezeule, sunt 
un păcătos, sunt cel mai mare păcătos!... Pentru mulţi- 
mea păcatelor mele nu sunt vrednic să caut cu ochii mei 
spre cer... Înaintea Ta, Doamne, stau toate strâmbătăţile 
mele. Înaintea Ta stau toate suspinele săracilor pe care 
i-am asuprit. Nici un gând și nici un lucru nu este pe care 
să nu-l știi Tu, Doamne. Dar a răspunde nu pot, iar a fugi 
n-am unde. Dumnezeule, milostiv fii mie păcătosului! 
Cu lacrimi fierbinţi, Te rog, milostiv fii mie, păcătosului 
şi mă iartă pe mine, ticălosul!” 

Smerenia este începutul mântuirii. 

„Smerenia -zice Fericitul Augustin - este scara ce ne 
înalţă la cele cereşti.” 

„smerenia - zice Sf. loan Gură de Aur — este căruţa ce 
ne ridică la cer”. Celor smeriţi, Dumnezeu le dă har (Pilde 
3, 34). 

Odată, Fericitul Augustin a fost întrebat: 

-Care este virtutea cea dintâi şi cea mai mare? 

-Smerenia! a răspuns Fericitul Augustin. 

-lar după smerenie, care vine în rândul al doilea? 

-Smerenia! a răspuns iarăşi Fericitul Augustin. 

-lar în rândul al treilea? întrebă omul mirat. 

- Smerenia! răspunse şi a treia oară Fericitul Augustin. 

Smerenia este cea mai aleasă dintre toate virtuțile. 
Vom spune însă îndată că această virtute se poate învăţa 


numai în şcoala Mântuitorului, în şcoala Golgotei, în 
şcoala Celui care a zis:,Învăţaţi de la Mine, căci sunt blând 
şi smerit cu inima!” (Mt 11,29). 

Şi să nu credeţi că e o lecţie uşoară aceasta. E lecţia 
cea mai grea. Citiţi cu luare-aminte prin Noul Testament 
şi veţi afla cu câtă greutate i-a scos lisus chiar şi pe 
Apostolii Săi de sub ispita trufiei (când discutau care 
dintre ei să fie „mai mare”). 

lisus Mântuitorul - Care S-a smerit pe Sine până la 
moarte de cruce - rămâne pilda desăvârşită de smerenie 
pentru toate vremile şi pentru toţi oamenii. Oricine 
păşeşte cu adevărat pe urmele Domnului câştigă şi vir- 
tutea smereniei. Oricine intră cu adevărat în şcoala Gol- 
gotei trăieşte o viaţă de neîncetată smerenie. Dragostea 
şi smerenia sunt,„semnul”că cineva trăieşte cu adevărat 
Evanghelia Mântuitorului. 

Faţă de virtutea smereniei, cât de urâte sunt trufia şi 
mândria! Trufia este răsuflarea Satanei. 

Mândria este ispita cea grozavă cu care diavolul a 
câştigat cea dintâi biruinţă în grădina Edenului şi cu care 
câştigă şi azi cele mai multe biruinţe. Răsadul tuturor 
relelor este mândria - zice înțeleptul Sirah. Şi, vai, este 
plină lumea de roadele acestui răsad blestemat. 


LUME, 
LUME-NŞELĂTOARE 


Lume, lume-nşelătoare 
Nu mai încerca în zadar, 
Prin chemări măgulitoare, 
Să mă-ntorci la tine iar. 


Ţi-am gustat paharul lume, 

Dar, amar a fost la fund, 
Orişicât mă chemi pe nume 

Nu mai vreau să-ţi mai răspund. 


Azi când tu-mi întinzi paharul 
Şi mă chemi şi mi-l oferi 
Mi-amintesc de tot amarul 
Din paharul cel de ieri. 


Am băut acum din darul 
Harului mântuitor. 

Lume, nu-ţi mai vreau paharul 
Chiar de-ar trebui să mor. 


Când ţi-aud chemarea, lume 
Faţa-n palme mi-o ascund, 
Orişicât mă chemi pe nume 
Nu mai vreau să îţi răspund. 


TRAIAN DORZ 

DUPĂ DOUĂZECI ŞI CINCI ANI 


„Un neam nu există și nu dăinuiește prin fricoși, laşi, 
dezertori și trădători, ci prin martirii, eroii și luptătorii lui” 
(Vasile Pârvan). 

Se împlinesc douăzeci și cinci de ani de când oame- 
nii împovăraţi de atâtea lipsuri, de umilinţă și minciună 
comunist atee, au reușit să dărâme zidul fricii și al tutu- 
ror îngrădirilor în decembrie 1989. 

Dacă vorbesc despre umilinţă, frică și întuneric este 
pentru că și eu eram unul dintre milioanele de oameni 
ce aveau însămânţate în minte seminţele acestea de 
neghină semănate perpetuu de ideologia comunismului 
ateu care împlinea întru totul cuvintele Sfintei Scripturi: 
„într-o cetate era un judecător care de Dumnezeu nu se 
temea și de oameni nu se rușina” (Luca 18, 2-8). Nu fără de 
rost zeci de mii de oameni cântau minunata melodie a 
libertăţii într-un singur glas: „Nu vă fie frică” „Libertate 
„Există Dumnezeu” „Nu plecăm acasă, morţii nu ne lasă” 
„Veniţi și voi cu noi și voi aveţi copii „Dumnezeu este cu noi”]. 

Până în decembrie 1989 am învăţat dar și auzit de la 
bunicii mei sau de la unii veterani ai comunităţii pe care 
o păstoresc, de la unii preoţi care au trăit ororile temni- 
ţelor (de ex. preotul Traian Dobromirescu de la Caran- 
sebeș) că neamul românesc este unul de viteji și aștep- 
tam clipa dezrobirii. 

A fost suficient să mă aflu la locul potrivit și în momen- 
tul potrivit în 15 decembrie 1989 ca flacăra libertăţii să 
se aprindă și în sufletul meu ca în cel al atâtor zeci de 
mii de oameni. Se înșeală cei ce cred că totul a fost întâm- 
plător sau cai care încearcă să dezinformeze și să batjo- 
corească idealul bun și sfânt al libertăţii prin tot felul de 
ipoteze false și manipulări grosolane. Se amăgesc cei ce 
seamănă dezbinare, ură, răzvrătire că vor culege pace şi 

Preot IOAN MURA 


fericire. lar celor ce aruncă în Biserică cu pietrele necre- 
dinţei, defăimării, nerecunoștinţei și lipsei de bun simţ 
le recomand să vină și să ne întrebe și pe noi cei câţiva 
preoţi (Stelian Borza, llie Dumitru, loan Brânzei, loan 
Mura) cine ne-a învăţat ori ne-a manipulat pentru a fi 
împreună cu oamenii în toate zilele lui decembrie 1989. 

Amintesc, în acest context, spusele părintelui profe- 
sor Constantin Galeriu că „zgomotul face puţin bine iar 
binele face puţin zgomot", şi versurile ultimei strofe din 
imnul României: „Preoţi cu crucea în frunte căci oastea e 
creștină/Deviza-i libertate și scopul ei prea sfânt/Murim 
maibine-n luptă cu glorie deplină/Decât să fim sclavi iarăși 
în vechiul nost pământ”. În demnitate şi tăcere Biserica 
noastră, prin slujitorii săi, a fost întotdeauna cu fraţii 
noștri români la bine și la greu și aș putea aduce nenu- 
mărate mărturii așa după cum spunea odinioară Ferici- 
tul Augustin: „Pentru cei ce cred am o mie de argumente 
iar pentru cei ce nu cred nu am nici unul”. Şi aşa s-a întâm- 
plat în decembrie 1989 și la Timişoara. 

Cu toţii am crezut, am sperat, am luptat și am obţinut 
libertatea dar oare și adevărul?? Căci libertatea nu poate 
fi desăvârşită dacă nu este însoţită și de adevăr așa cum 
bine spune Sfânta Scriptură că „adevărul te va face liber”. 

Pentru aceste idealuri martirii noștri s-au jertfit iar 
noi am dus lupta mai departe pentru a nu fi întinată 
memoria lor și libertatea noastră. 

De aceea, cei ce au luptat în Revoluţia din decembrie 
1989, Vă adresăm tuturor îndemnul de a îndepărta din- 
tre noi duhul dezbinării, al mândriei și al răzbunării și de 
a rămâne demni, tari în credinţă, ancoraţi în duhul nădej- 
dii şi al iubirii, al adevărului și al libertăţii, „căci cu noi este 
Dumnezeu”. 

LA VREME DE TAINĂ 


LUMINIŢA NICULESCU 


Aştepta Preacurata Fecioară Maria vremea de taină 
a venirii pe lume a Fiului „Celui Preaînalt”, a cărui împă- 
răţie „nu va avea sfârşit” (Luca 1, 32-33). Tulburată încă 
de uimire, cea binecuvântată între femei (1, 28) aştepta 
Nașterea Pruncului Sfânt lisus din pântecele ei fecioresc. 
Cu sufletul mărindu-L pe Domnul Dumnezeu, cu duhul 
bucurându-se de El (1, 46-47), aştepta cu ochii scăldaţi 
în lacrimi de lumină. Pentru viaţa dumnezeiască pe care 
urma s-o aducă pe lume, acolo, în Betleemul ludeii și al 
plinirii vremii. Pentru cel mai mare dar de iubire oferit 
nouă, oamenilor. Pentru renașterea noastră lăuntrică. 

Dacă, într-adevăr, un act creator presupune a asculta 
cu sufletul, a vedea cu ochii minţii, a înţelege mai bine 


bătăile inimii universului, dar și propriile trăiri și experi- 
enţe, el întruchipează o trecere dincolo de sine, sau mai 
bine zis, o ieşire din sine şi din timpul subiectiv, o trecere 
printr-un timp obiectiv, cronologic, pentru a intra în 
timpul metafizic, duhovnicesc. A venit vremea să lucreze 
Domnul. 

Timpul uman subiectivo-obiectiv se împletește cu 
timpul metafizic, pecetluit de împărtășirea Duhului Sfânt. 
O ieșire din spaţiul imediat înconjurător și o intrare în spa- 
ţiile înalte, diafane, inefabile ale Creaţiei — o pătrundere 
în taina iubirii întrupate și a dorului de oameni al Dom- 
nului Dumnezeul nostru. Făcătorului, cerului și al pămân- 
tului, al tuturor celor văzute și nevăzute” | se face dor de 

noi, pentru că ne iubește în chip nespus. Cel ce ne 
veghează intrările și ieșirile „de acum și până în veac” (Psal- 
mul 120, 8) vine în lume din adânc de vremi pentru a ne 
purifica, pentru a-și remodela făpturile create oarecând, 
pentru a le reconfigura existenţa, substanţa și mireasma. 

lubirea naște iubire. De dragul Celui ce coboară la noi 
din înaltul cerului, din plinătatea desăvârșirii absolute, 
de dragul Celui ce intră în casele și-n sufletele noastre 
spre a le umple de iubire, de dragul Oaspetelui nostru 
de taină din faptul serii, din roua dimineţii, treptele pe 
care vom urca spre El vor străluci de lumină; nu vom mai 
bâjbâi pe întuneric, nu ne vom mai rostogoli „pe trepte 
de-a râpa”, cum inspirat grăia Părintele Arsenie Boca 


(Cărarea Împărăției, Editura Episcopiei Aradului, 2003, 
ed. A IV-a, p. 177). 

Om fi noi îndemnați la exerciţii de smerenie de către 
părinţii noştri duhovnici, care ne învaţă să ne considerăm 
virgule în propoziţiile vieţii (e bine să nutrim încredin- 
ţarea că înomenirea Fiului Cel Unul-Născut, a Cuvântului 
lui Dumnezeu, sălășluirea Lui în sufletul nostru pe care 
El îl absoarbe „într-un dincolo al lumii acesteia, în modul 
divin al existenţei” (Pr. Arsenie Boca, o.c., p. 147), face ca 
paginile pe care suntem scriși să fie înstelate de îngeri, 
clipele în care suntem citiţi să aibă gust de veșnicie, iar 
rugăciunile, rostite în șoapte binecuvântate: 


RUGĂCIUNE 


aur, smirnă și tămâie 

colinde de mărgean 
pe cale-mi presară 
suflet de Crăciun 
leru-i, Doamne, ler 

ceru-i tot stingher... 


magii culeg stele 

petală cu petală 
păstorii mlădie taine 

ieslea înconjoară 


să se-nchine Pruncului Sfânt 


Domnului pe pământ 


pe neașteptate 
de Tine mai aproape 
zi fără noapte 
de lume ne desparte 
leru-i, Doamne, ler 
ceru-i tot stingher... 


dincolo de vale 
în depărtare 
se cântă colinde 
ca şi odinioară 


Maicii Domnului Hristos 


leru-i ler și iară ler! 


Vreme după vreme 
ziduri sus şi ziduri jos 
te chem, or m-auzi 
de-acolo unde ești? 
Leru-i, Doamne, ler 
ceru-i tot stingher... 


dorul de-o mai plânge 
acoperă-l Tu 
cu-al Tău legământ 


coborându-se coborând 


lisus, Pruncul Sfânt, 
Domnul pe pământ. 


Cum răspunde sufletul nostru la acest dar de iubire, 
cel mai mare dintre toate darurile lui Dumnezeu oferite 
făpturilor Sale? Întruparea Mântuitorului Hristos era 
necesară pentru a ni-L putea reprezenta pe Dumnezeul 
Cel infinit în forme finite, accesibile înţelegerii noastre, 
pentru a-L putea întâlni faţă către față pe Creatorul uni- 
versului și al nostru, pe Cel care „pătrunde în profunzimea 
sufletului meu mai mult decât reușesc să pătrund eu 
însumi” (Pr. Dr. Anselm Griin, Rugăciunea ca întâlnire, 
traducere de pr. Ștefan Acatrinei, Editura Serafica, 
Roman, 2004, p. 15). 

Când sufletul nostru reverberează la cel mai mare 
dintre toate darurile de iubire a lui Dumnezeu pentru 
noi, atunci și numai atunci „vedem cu “ochii'lui Dumnezeu, 
gândim cu minte îndumnezeită, înțelegem în lumină divină 
și cele sensibile de aici și cele eterne ale existenţei. Imanenţa 
naturii se străbate de transcendenţa divină — efectul Haru- 
lui —, şi desăvârșirea nu maiare sfârșit. (...) Când ajungem 
la cunoștința a ceea ce suntem de fapt, când înţelegem că 
avem o înrudire cu Dumnezeu, că El locuiește chiar în struc- 
tura noastră spirituală, că suntem în pragul liberei alegeri 
aunei concepţii de viaţă de care să ne ţinem chiar de n-om 
fi pe placul lumii, atunci Dumnezeu aprinde candela și 
luminează toată viaţa noastră” (Pr. Arsenie Boca, o.c., pp. 
147-148). 


Aşa cum iubirea naşte iubire, şi așteptarea din iubire 
naşte aşteptare. Aşteaptă Maica Domnului plinirea voii 
Tatălui ceresc, venirea pe lume a Fiului lui Dumnezeu? 
Înfioraţi de emoție și bucurie, vizitaţi de unduirile trans- 
cendenţei, aşteptăm şi noi Nașterea Pruncului Sfânt 
acolo, în Betleemul ludeii, dar și aici, în Betleemul inimii 
noastre, la plinirea vremii. 

Îlaşteptăm pe Cel care urmează să se nască în peştera 
sufletelor noastre, să crească într-o lume plină de deșer- 
tăciuni, deconectată de la sursa de lumină a harului 
sfinţitor, și să mântuiască viaţa noastră poticnită în mre- 
jele întunericului necunoștinţei și al învrăjbirii. Pe Cel 
care vine pentru a ne aduce cerul pe pământ (întru redo- 
bândirea desăvârșirii pierdute), pentru a-i mângâia pe 
cei aflaţi în cumplite încleștări tributare condiţiei umane 
(după cădere), pe cei bolnavi și părăsiţi de semenii lor 
(bolnavi și ei, la rândul lor, de neiubire), pe cei înfricoșaţi 
de monștrii somnului raţiunii. 

Cu toată fiinţa Îl aşteptăm pe Mântuitorul şi Izbăvi- 
torul nostru, pe Începătorul şi Plinitorul credinţei, pe 
Hristos Dumnezeu desăvârșit și om desăvârşit. Care, iată, 
stă acum la uşa sufletului nostru și bate, așteptând - EI, 
Cel de dorul căruia ne biruim - să-l deschidem ușa, să 
intre și să cineze cu noi și noi cu El (Apocalipsa 3, 20). La 
vreme de taină. 

SĂRBĂTORI FĂRĂ MAMA 


La ferestrele gândurilor înflo- 
resc lacrimile micuţei Victoria, din 
primăvara sufletului ei, în iarna de 
afară și în inimile viscolite de 
durere ale celor din familie, gerul 
transformându-le în flori de argint 
dăruite de dorul fetiţei, mamei 
sale, Eliza, plecată din viaţa pămân- 
tească la numai 32 de ani. 

Cu ochii plânși, cu privirile triste, Victoriţa auzea vis- 
colirea de afară și, în primăvara sufletului ei, își chema 
mama să o aline în suspine, să o mângâie, să-i simtă 
căldura dragostei ei în preajmă. În dorul ei, pe tranda- 
firii obrăjorilor, din cerul privirilor sale apăreau perle de 
rouă îngerească și nu mai ştiai care sunt lacrimile ei şi 
care sunt lacrimile îngerilor. Viscolul se înteţea afară, 
lemnele care ardeau în sobă erau pe terminate și altele 
nu mai erau și tatăl îndurerat, Constantin, își ţinea pri- 
măvara sufletului lui în braţe aproape de inima lui, să nu 
o cuprindă iarna de afară. 

Dorul de mamă striga din privirile înlăcrimate și din 
sufletul fetiţei de numai doi anişori și tatăl, stăpânindu- 
se cu greu să nu plângă în faţa ei, îi mângâia părul blond 
ca spicul de grâu. În plânsul ei repetat, mama era che- 
mată să vină lângă brăduţul de Crăciun, să o ia în braţe, 
să o înalțe spre cetinile verzi printre ninsorile împărătești 
ale aripilor îngereşti. 

- Mama, vreau la mama, să vină mama ... se auzea 
printre răbufnirile zăpezilor viscolinde ce izbeau în ușă 
şi în ferestrele casei. 

- Fetiţa tatei, frumoasă și bună, uite, dacă nu mai 
plângi, mama o să se bucure şi, de acolo de unde este 
dusă, de dincolo de cer, o să-l roage pe Moş Crăciun să 
vină în casa noastră, lângă brăduţ, să îţi aducă daruri. 

Fetiţa, printre suspine, bucuroasă că în căsuţa lor vine 
cineva trimis de buna ei mamă, a întrebat cu nădejde 
înflorită în inima ei: 

- Cine este Moş Crăciun? 

- Moş Crăciun este un om bun, cu barba albă ca 
zăpada, cu ochii albaștri cum e cerul când e senin şi vine 
la copiii cuminţi cu daruri, i-a spus tatăl. 

- Și de unde vine? A întrebat fetiţa. 

- De departe vine Moș Crăciun, de tare departe ... de 
sus, din înălțimile iubirii lui Dumnezeu, i-a răspuns tatăl. 
Sania lui este un norișor alb ce trece în zbor peste zăpe- 
zile din cale, dusă de stele strălucitoare din insulă în 
insulă de dor. Așa se vede de pe pământ, apoi venind 
spre lumea noastră, se face din ce în ce mai mare și înge- 
rii ning din aripi fulgi mari de nea şi sania coboară pe 
pământ printre ninsori împărătești și Moș Crăciun vine 
printre troiene la toţi copiii. Când nu are daruri, le spune 


Preot COSTICĂ MOROIANU 


vorbe bune, îi învaţă să fie buni, cuminţi, ascultători să 
Îliubească pe Dumnezeu, care îi ocroteşte și îi face mari. 

- Şi dacă este atât de bun, de ce nu o aduce și pe 
mama? A întrebat înlăcrimată fetiţa. 

- Eh... a oftat Constantin, tăticul te roagă să nu mai 
plângi. Mama este dusă pe un drum lung și fără întoar- 
cere, dar odată și odată ne vom întâlni într-o lumină 
neînserată şi ne vom bucura cu toţii. Până atunci Moș 
Crăciun aduce daruri de la cei dragi, plecaţi în lumile lui 
Dumnezeu, vorbe bune, dragostea lor și veşti de la ei. Și 
ei îl aşteaptă pe Moş Crăciun să le aducă vești de pe 
pământ, să le vorbească despre noi. Moş Crăciun îi va 
spune mamei că ești cuminte, că vei creşte mare, că eşti 
fetiţa vieţii sufletului meu, că tăticul te ocroteşte și că ea 
este în gândurile şi rugăciunile noastre. 

Fetiţa îl asculta atentă, cu ochii mari și senini şi, deşi 
afară viscolea și în casă se făcuse frig, bucuria venirii lui 
Moş Crăciun îi însenina privirile. 

Printre rafalele de vânt întețit, s-a auzit bătând în ușa 
casei. 

- Tată, cine e? A întrebat fetiţa. 

- Cred că e Moș Crăciun, a răspuns Constantin și a 
deschis ușa. Fii binevenit, Moș Crăciun, în căsuţa noastră. 

- Dragii moșului, este o iarnă strașnică afară și am 
venit prin nămeţi cu greu, la o fetiţă cuminte, Victoriţa, 
aşa îi spune... da, da, uite așa scrie în scrisoarea asta... 
aici locuiește Victoriţa, da? 

- Da, aici locuiește, de unde aveţi scrisoarea? A între- 
bat fetiţa nerăbdătoare. 

- Eh, oftă moșul lăcrimând pe sub sprincenele albe 
ca de omăt, de la mama ta. Mi-a dat această scrisoare şi 
în ea scrie să fii cuminte, să nu mai plângi fiindcă atunci 
când tu plângi, mama se întristează în sufletul ei. Uite, 
îţi trimite şi daruri, arată moșul spre sacul plin cu jucării 
şi dulciuri, pe care l-a aşezat lângă brăduţul casei pe ale 
cărui cetini se aflau dorurile şi lacrimile copilei. 

- Dar mama când vine la mine? A întrebat cu privirile 
înrourate fetiţa. 

- Draga moșului, ea e plecată pe un drum lung și fără 
întoarcere, dar mi-a lăsat vorbă să-ţi spun că nu te uită, 
că se gândeşte la tine și se roagă pentru tine lui Dum- 
nezeu să te aibă în grija Lui. Să te rogi și tu pentru ea şi 
iubirea ei va fi în preajma ta. 

Fetiţa a primit darurile de la Moș Crăciun și, deşi era 
mică, nu a uitat că în rugăciune, iubirea mamei o învăluie 
mângâindu-i inima. 

Și primăvara sufletului copilei a topit florile de gheaţă 
de la ferestrele casei și ale sufletelor celor dragi și, în 
primăvara vieţii veşnice, îşi întrezărea mama și, în gân- 
durile ei, încă o aștepta să vină lângă brăduţul în care 
îngerii aprindeau steluțe de lumini. 

CYeuneoaa 


ib) 


pretutindeni și nicăieri 
eterni și-atât de efemeri 
vis ori realitate 
aceiași îngeri indeciși 


pagini de carte 

îngenuncheate 
desprinse de înveliş 
vegheau pașii mei 


„Scrisul la cote înalte 
înseamnă singurătate” 
(lamentabilă în parte) 

spunea Hemingway 


scoici aruncate, pescăruși 
răpușşi străpunşi 
ascunși după stânci 
ca și atunci 


dar, uite, ești din nou aici 
în fapt de noapte 

eu credeam că ni te-a luat 
veşnicia oaspete... 


LUMINIŢA NICULESCU 


A 


CYnc-o dată 


Să nu mai tragem perdeaua 
Peste pomul de Crăciun, 
Cetina să-nveselească 
Vechiul obicei străbun. 


Să ne-aducem munţi în casă 
Înveliţi cu-albastre zări, 
Inimile să tresară 
Prin văpăi de lumânări. 


Naştere-n oră divină 


Cu trei magi opriţi din drum, 


Și lumină din lumină, 
Bucurie fără fum. 


Stea la ceas de sărbătoare, 


Cântec sfânt pe plai străbun, 


Neamul românesc se naște 
Înc-o dată de Crăciun! 


PETRU JICHICI 


lisus, vezi fiule bine, 
A fost un copil ca tine. 
Cuminte, ascultător 
Şi de Tatăl iubitor. 


Cât a trăit pe pământ 
Nu i-a ieşit din cuvânt. 
Din păcate, bunăoară, 
Nu şi-a făcut o povară. 


Pe unde el a umblat, 
Cuvânt spre domnul a dat. 
Pe cruce sfârșind știi bine 
Pentru mine, pentru tine. 


În inima lui cea largă 
Loc are-o lume întreagă 
Cinstește-L preamăreşte-L 
Cu tot sufletul, iubeşte-L. 


FLORICA IACOB 


Când pe cer o nouă stea s-a arătat 
Cea mai mare minune s-a întâmplat 
Şi această minune pe toate le întrece, 
lar mintea omenească n-o pricepe, 
Acum îngerii cu bucurie vestesc 
Naşterea Pruncului dumnezeiesc 
Şi cântă în cor, 
Bucuraţi-vă păstorilor, 

Căci astăzi s-a născut 
Fiul Cel fără de început, 

Din cer El a venit 
Şi-n pântecele Fecioarei s-a zămislit, 


În Betleem s-a născut 
Aceasta vă facem cunoscut, 
Mergeţi şi ÎI aflaţi 
Și Lui să vă închinaţi, 

Că EI s-a smerit 
Şi la oameni a venit 
De aceea și noi ne bucurăm 
Şi aşa cântăm: 

Slavă întru cei de sus 
Acum la naşterea lui lisus 
Şi pe pământ bunăvoire 
Între oameni păciuire. 

Protosinghel MIHAIL DUMA 


Învierea 


25 


ITINERARIUL PASTORAL AL 
ÎNALTPREASFINȚITULUI PĂRINTE IOAN, 
MITROPOLITUL BANATULUI 


16 decembrie -— a fost ales de către Sfântul Sinod al 
Bisericii Ortodoxe Române în slujirea de Arhiepiscop al 
Timişoarei și Mitropolit al Banatului; 

28 decembrie - a participat la Sfânta Liturghie şi la 
festivitatea întronizării în slujirea de Arhiepiscop al 
Timişoarei și Mitropolit al Banatului, săvârșite de 
Preafericitul Părinte Patriarh Daniel și alţi membri ai 
Sfântului Sinod; 

29 decembrie - a prezidat prima Permanenţă a 
Consiliului Eparhial. 

- a vizitat mănăstirea Partoş; 

30 decembrie - a vizitat schitul lerșnic; 

31 decembrie - a săvârșit slujba Acatistului 
Mân-tuitorului în catedrala mitropolitană, rostind cuvânt 
de învățătură; 

1 ianuarie - a săvârșit Sfânta Liturghie la catedrala 
mitropolitană, rostind cuvânt de învăţătură; 


1 ianuarie - a participat la reședința mitropolitană 
la recepţia de Anul Nou, la care au fost prezenţi 
reprezentanţii cultelor și oficialități locale și judeţene; 

2 ianuarie -a inițiat lucrările de renovare la reședința 
eparhială; 

4 ianuarie - a participat la Sfânta Liturghie la biserica 
parohiei Timişoara losefin, rostind și cuvântul de 
învăţătură; 

5 ianuarie - a primit la reședința mitropolitană pe 
slujitorii parohiei Timișoara Cetate, cu ocazia Bobotezei; 

6 ianuarie - a slujit la catedrala mitropolitană, cu 
ocazia praznicului Botezului Domnului, apoi a săvârșit 
slujba Aghiazmei celei Mari și a rostit cuvânt de 
învăţătură; 

7 ianuarie - a participat la Sfânta Liturghie la biserica 
parohiei Timișoara Viile Fabric, rostind cuvânt de 
învăţătură. 

- a participat și a contribuit la masa de prânz de la 
Cantina socială a municipiului Timișoara; 

8 ianuarie - a slujit Acatistul Sfântului loan 
Botezătorul la biserica din incinta reședinței mitropoli- 
tane, apoi s-a întâlnit cu angajaţii Centrului eparhial și 
cu slujitorii de la catedrala mitropolitană. 

- a efectuat o vizită la mănăstirea Românești; 

11 ianuarie -— a participat la Sfânta Liturghie la 
biserica parohiei Timişoara Plopi, rostind cuvântul de 
învăţătură; 

12 ianuarie — a prezidat ședința Consiliului Eparhial, 
în vederea pregătirii Adunării Eparhiale a Arhiepiscopiei 
Timişoarei; 

13 ianuarie — a participat la emisiunea Dialog spiri- 
tual de la TVR Timișoara; 

15 ianuarie — a participat la Academia Română filiala 
Timișoara la Ziua Culturii Naţionale, susținând cuvânta- 
rea cu tema Cultura — candela neamului; 

17 ianuarie - a prezidat Adunarea Eparhială a 
Arhiepiscopiei Timișoarei, la sediul Centrului 
eparhial; 

18 ianuarie - a asistat la Sfânta Liturghie la biserica 
parohiei Timișoara Zona Dacia, rostind și cuvântul de 
învăţătură. 

- a participat la întâlnirea de rugăciune ecumenică 
esfăşurată la biserica greco catolică din Timișoara„700”; 

19 ianuarie -— l-a primit pe Preasfinţitul Epis- 
cop-vicar Emilian Lovişteanul, de la Arhiepiscopia 
Râmnicului. 

- l-a primit pe Domnul Jose Miguel Vinares, consulul 

general al Spaniei la Timişoara. 

- l-a primit pe Domnul maior Sorin Homeag, coman- 
dantul Comenduirii Garnizoanei Timișoara; 

20 ianuarie - a primit-o pe Doamna prof. univ. dr. 
Ramona Lile, rectorul Universităţii Aurel Vlaicu din Arad; 

22 ianuarie - a primit-o pe Doamna prof. univ. dr. 
Dana Percec, decanul Facultăţii de Litere, Istorie și Teo- 
logie din cadrul Universităţii de Vest din Timişoara; 

24 ianuarie - a participat la festivitățile prilejuite de 
Ziua Unirii, în faţa Inspectoratului Judeţean de Poliţie al 
Judeţului Timiș din Timișoara; 

25 ianuarie - a săvârșit slujba Sfintei Liturghii la 
mănăstirea Românești, hirotonind în treapta de preot 
pe C. diacon Sebastian Petru Drăgan, pe seama parohiei 


Coşteiu de Sus, protopopiatul Făget. A rostit cuvântul 
de învățătură și a instalat noua obște de monahii a 
mănăstirii; 

29 ianuarie - a susţinut în sala festivă de la Centrul 
eparhial, conferinţa cu tema Sfinţii Trei lerarhi - modele 
de păstori duhovnicești, cu prilejul sărbătorii Sfinţilor Trei 
lerarhi — ocrotitorii instituțiilor de învățământ teologic. 

- asistat la slujba vecerniei cu litie săvârşită în cate- 
drala mitropolitană de către Preasfinţitul Episcop-vicar 
Paisie Lugojanul și alți slujitori. 

30 ianuarie - a săvârșit Sfânta Liturghie în catedrala 
mitropolitană, cu prilejul hramului acesteia, împreună 
cu Preasfinţitul Episcop-vicar Paisie Lugojanul și mai 
mulți slujitori și a rostit cuvântul de învăţătură. 


1 ianuarie - a oficiat în noaptea dintre ani Slujba 
Acatistului Mântuitorului nostru lisus Hristos, la biserica 
„Naşterea Maicii Domnului”a parohiei Timișoara-losefin. 
În ziua Anului Nou, a săvârșit, la aceeași biserică, Sfânta 
Liturghie a Sfântului Vasile cel Mare, după care a parti- 
cipat la recepţia oficială de la reședința mitropolitană. 

2ianuarie — a fost prezent pe șantierul de la reședința 
mitropolitană, împreună cu echipa care se ocupă de 
renovarea interioară a clădirii. 

3 ianuarie - a participat la evenimentele organizate 


la Catedrala „Înălțarea Domnului” din Bacău, în preziua 
întronizării Înaltpreasfinţitului Părinte loachim Giosanu 
în demnitatea de Arhiepiscop al Romanului și Bacăului, 
împreună cu alți 10 ierarhi ai Sfântului Sinod, unde s-a 
slujit Vecernia unită cu Litia de către Preasfinţitul Părinte 
Emilian Lovișteanul, Episcop-vicar al Arhiepiscopiei 
Râmnicului. 

4 ianuarie - a participat la slujba de întronizare a 
Înaltpreasfinţitului Părinte loachim Giosanu, noul Arhi- 
episcop al Romanului și Bacăului, desfășurată la 

Catedrala arhiepiscopală „Sfânta Cuvioasă Parascheva” 
din Roman. 

5ianuarie - a fost prezent pe șantierul de la reședința 
mitropolitană. 

6 ianuarie - a săvârșit Sfânta Liturghie și Slujba 
Aghiasmei celei Mari la biserica „Naşterea Maicii 
Domnului” a parohiei Timişoara - losefin. 

7 ianuarie — de Soborul Sfântului Proroc loan Bote- 
zătorul şi Înaintemergătorul Domnului, a oficiat Sfânta 
Liturghie la biserica „Nașterea Maicii Domnului” a 
parohiei Timişoara - losefin. 

8ianuarie -a efectuat, împreună cu Înaltpreasfinţitul 
Părinte Mitropolit loan, o vizită canonică la mănăstirea 
„Sfântul Prooroc Ilie Tesviteanul“ Românești. 

9ianuarie — a fost prezent pe șantierul de la reședința 
mitropolitană. 

10 ianuarie - cu binecuvântarea Înaltpreasfinţitului 
Părinte loan, a condus un grup de monahii la mănăstirea 
„Sfântul Prooroc Ilie Tesviteanul“ Românești. 

11 ianuarie — a săvârșit Sfânta Liturghie la capela cu 
hramul „Sfinţii Apostoli Petru și Pavel”, din incinta Peni- 
tenciarului din Timişoara. Au participat persoanele aflate 
în detenţie, iar răspunsurile au fost date de un grup coral 
al Oastei Domnului. 


12 ianuarie - a participat la ședința Consiliului 
Eparhial. Am vizitat Spitalul Clinic de Urgenţă pentru 
Copii„Louis Țurcanu' din Timişoara, Secţia de oncologie 
şi hematologie pentru copii și adolescenţi. 

13 - 14 ianuarie - a fost prezent pe șantierul de la 
reşedinţa mitropolitană. 

15 ianuarie — a vizitat Așezământul pentru persoane 
vârstnice, Sfântul Nicolae” din comuna Checea Română. 

16 ianuarie - a fost prezent pe șantierul de la 
reşedinţa mitropolitană. 

17 ianuarie - a participat la lucrările Adunării 
Eparhiale a Arhiepiscopiei Timișoarei, prezidate de către 
Înaltpreasfinţitul Părinte Mitropolit loan Selejan, 
în debutul cărora am oficiat slujba de Te-Deum, în bise- 
rica „Sfântul lerarh losif cel Nou de la Partoș“ din incinta 
reședinței mitropolitane. 

18 ianuarie - a săvârşit Sfânta Liturghie la 
Spitalul„Bega”, Secția Maternitate şi Pediatrie. 

19 ianuarie - a fost prezent pe șantierul de la 
reşedinţa mitropolitană şi am vizitat Școala Ortodoxă 
„Sf. Antim Ivireanul” din Timişoara. 

20 ianuarie - l-a primit, împreună cu IPS Mitropolit 
loan al Banatului, pe domnul Nicola Carabenciov, 
director executiv al BRD-Groupe Societe Generale — 
Filiala Timișoara. 

21 ianuarie - a participat la Opera Naţională Română 
din Timișoara, la piesa Mecanica inimii. 

22 ianuarie - a slujit Sfânta Liturghie la biserica 
„Naşterea Maicii Domnului” a parohiei Timişoara-losefin, 
unde răspunsurile la strană au fost date de membrii 
A.S.C.O.R. Timişoara. 

23 ianuarie - a vizitat bolnavii de la Spitalul de 
Psihiatrie Gătaia și mănăstirea Săraca. 

24 ianuarie - a oficiat slujba Parastasului la 
mănăstirea Timişeni-$ag. 

25 ianuarie -— a săvârșit Sfânta Liturghie la biserica 
„Adormirea Maicii Domnului“ din Utvin. După-amiaza, 
a susținut o cateheză la Centrul de Cateheză „Sfântul 
loan Gură de Aur”al parohiei Timișoara-Fratelia. 

26 ianuarie - a fost prezent pe șantierul de la 
reședința mitropolitană. 

27 ianuarie - a oficiat Sfânta Liturghie la biserica 
„Naşterea Maicii Domnului” a parohiei Timişoara-losefin. 

28 ianuarie - a fost prezent pe șantierul de la 
reședința mitropolitană. 

29 ianuarie — a participat la conferinţa susţinută de 
Înaltpreasfinţitul Părinte loan al Banatului, în sala festivă 
a Centrului eparhial, după care a oficiat la Catedrala 
mitropolitană slujba Vecerniei unită cu Litia, cu binecu- 
vântarea și în prezenţa Înaltpreasfinţitului Părinte 
Mitropolit loan. 

30 ianuarie - a slujit Sfânta Liturghie împreună cu 
Înaltpreasfinţitul Părinte loan al Banatului, la Catedrala 
mitropolitană, cu ocazia praznicului Sfinţilor Trei lerarhi. 

